कंकाल के रहस्य -4- अभय कृष्ण त्रिपाठी "विष्णु" - मैना: भोजपुरी साहित्य क उड़ान (Maina Bhojpuri Magazine)\nHome अभय कृष्ण त्रिपाठी "विष्णु" Katha कंकाल के रहस्य -4- अभय कृष्ण त्रिपाठी "विष्णु"\nकंकाल के रहस्य -4- अभय कृष्ण त्रिपाठी "विष्णु"\nपाड़ेजी अउरी ठलुआ सिगरा थाना में सिंह साहब के सामने बइठल बा लोग. पाड़ेजी एगो कागज पर लिखल कुछ पढ़त बाड़न जेकरा के पढ़ला के बाद ऊ कागज टेबुल पर राख के सिंह साहब से मुखातिब भइले.\n'सिंह साहब अगर एह लिस्ट से कंकाल मामला मे कउनो एक नाम चुने के होत तऽ रउआ का करतीं? '\nपाड़ेजी सवाल कइला क बाद सिंह साहब का ओर देखे लगले आ सिंह साहब के चेहरा से लागत रहे कि उनका पास कउनो जवाब नइखे पर कुछ ना कुछ तऽ कहही के रहे.\n'गमछा जी, बड़ा मुश्किल हव आपके सवाल क जवाब. खुद सोचीं गुमशुदा औरतन के लिस्ट में से के के चुनल जाव. ?'\nसिंह साहब के सवाल सुन के गमछा पाड़े मुस्करा दिहले आ एक बार फेर लिस्ट के ध्यान से देखे लगले. ठलुआ उनका के गौर से देखत रहे आ कुछ अइसने हाल सिंह साहब के भी रहे. एह बीच एक हवलदार टेबल पर सबकरा खातिर चाय राख गइल. पाड़ेजी लिस्ट देखला के बाद ओकरा के टेबल पर रख के कुछ सोचले फिर चाय उठा के एक घूँट पी के लम्बा साँस लेत कहले. .\n'हम एकरा में से छँटनी करके ओह रिपोर्ट पर काम करतीं जवन हमरा खातिर ज्यादा फायदा वाला होखत. आ ओह हिसाब से लिस्ट में से सात, नव अउरी पन्दरह नम्बर वाला नाम हमरा खातिर ज्यादा काम के बा. आ हमरा के एही तीन औरतन के गुमशुदगी के पूरा रिपोर्ट चाहीं. '\nएतना कहला के बाद पाड़ेजी आराम से चाय पिये लगले आ ठलुओ से चाय पिये के कह दिहले. जबकि सिंह साहब उनका के आश्चर्य से देखे के साथ साथ लिस्ट के उठा के खुद पढ़े लगले. जबतक सिंह साहब लिस्ट में से पाड़ेजी के मतलब वाला नाम के पढ़ के कुछ समझ पवते पाड़ेजी चाय पी चुकल रहन. लिस्ट पर गौर कइला के बाद सिंह साहब पाड़ेजी से कुछ पूछे चाहत रहन बाकि पाड़ेजी उनका के चुप करावत कहले. .\n'एह समय राउर कवनो सवाल जवाब के देबे खातिर हमरा पास शब्द नइखे. बस जवन कहत बानी ओकर व्यवस्था बना दीं. बकिया बात बाद में हो जाई. . ' कहके पाड़ेजी खड़ा हो गइले साथे साथे ठलुआ भी खड़ा हो गइल आ एकरा पहिले कि सिंह साहब कुछ कहते चाहे पुछते पाड़ेजी ठलुआ के साथे उनका के आश्चर्य मे छोड़ के बहरी चल गइले.\nपाड़ेजी के गइला क बाद सिंह साहब फोन पर कुछ निर्देश देबे लगले जेकरा से बेखबर पाड़ेजी ठलुआ के साथे वापस घरे जात रहन. चलते चलत ठलुआ उनका से सवाल कइलस ..\n' गुरु, हमके तऽ बता दऽ कि ५० रिपोर्ट में से आप केवल तीने नाम काहे चुनलऽ?'\n'काहे से कि हमरा हिसाब से ओही तीन रिपोर्ट में से कउनो एगो नाम हमरा काम के होखे के चाहीं. '\n'लेकिन?' ठलुआ के पाड़ेजी के जवाब से संतुष्टि ना मिलल, से फेर सवाल करे चहलस बाकि एह बार पाड़ेजी ओकरा के बीचे में टोक दिहले. .\n'बुरबके हऊअऽ! अरे पोस्टमार्टम के रिपोर्ट के हिसाब से मरत समय कंकाल के जवन उमिर होखे चाही आ कंकाल के पास से मिलल सामान से हम ओह औरत के बारे में जवन इलाका के होखे के अन्दाजा लगवले बानी ओह खाका-बाका में उहे तीन गो फाइल सही बइठत बा. वइसे एक बात बता देत बानी अउर ऊ कि यदि एह बार तू आपन काम सही तरह से कर गइलऽ त बूझ लिहऽ हम लोग के शायद फाइल कऽ सहारा लेबही के ना पड़ी. बूझ गइलऽ कि ना?' पाड़ेजी अपना घर के बहरी आपन मोटर साईकिल रोकत कहले.\nमोटरसायकिल खड़ा करवावे में ठलुओ उनकर मदद कइलस जेकरा बाद ऊ ठलुआ के पईसा देके एगो खास दुकानि से समोसा लियावे के कहले. ठलुआ समोसा ले आवे चल गइल आ पाड़ेजी घर ले अंदर चल गइले. तनिका देर बाद पाड़ेजी अउरी ठलुआ समोसा का नास्ता के साथे चाय के चुस्की लेत रहे लोग अउरी पाड़ेजी ठलुआ के समझावत रहन कि ओकरा के का काम करे के बा.\n'तोहरा बस ई ध्यान राखे के बा कि कुछुओ हो जाये ओह इलाका के बड़ आदमी लोग क घरे के मेहरारुअन चाहे लइकिन लोग के नाम सामने ना आये. तोहरा सिर्फ ओह आदमी पर नजर रखे के बा जे ओह तरफ जात बा. खास कर के ओह आदमी पर जे मजदूर टाईप औरतन क साथे ओहर जा रहल बा. '\n'जी गुरु.' सब सुनला क बाद ठलुआ हामी भरलस.\n'अउर एक बात. चाहे कुछ हो जाये तोहरा ओह जगहा से हटे के नईखे. यदि केहु के पीछा करे के होखे त फोन से हई नम्बर दबवले रहीहऽ.' कहत पाड़ेजी ओकरा के मोबाइल पर १ नम्बर वाला बटन के देखवले फिर कहले.. 'आ तनिका देर खातिर जेकर पीछा करे के बा ओकरा साथे कवनो बहाना से उलझ जइहऽ. '\n'का जी गुरु?' पाड़ेजी सवाल कइले. .\n'ओसे उलझ जाब.'\n'पर जनबऽ कईसे कि एह आदमी के पीछा ना करे के बा?'\n'ऊ आदमी के इलाका कऽ नाही होवे के चाही'\n'बढ़िया. अउरी?' पाड़ेजी ठलुआ के जवाब सुन के खुशी-खुशी दुसर सवाल कइले.\n'आदमी कहीं के हो मगर बहरी अलंग के औरतन क साथे ओहर जात हो अउर हम ओके ना पहिचानत होई कि ऊ कहाँ क हव.'\n'अउरी जे ऊ तोहरा जानकरी में हो कि कहाँ के बा लेकिन बहरी अउरी ओह इलाका के औरतन के साथे ओहर जात होखे तब?'\n'तब हमके आपके मिस काल करे के हव. '\n'बहुत बढ़िया. एतना ध्यान रहे कि कवनो सूरत में तोहार मोबाइल तोहरे झोला से बहरी न आवे. '\n'एह काम में दु दिन भी लग सकताऽ आ दू हफ्ता भी. लेकिन चिन्ता मत करीहऽ. तोहरा पास खाना पीना सब समय-समय पर केहु न केहु बहाने पहुचत रही. लेकिन इलाका में केहु के एहसास भी ना हो कि तू पागल चाहे भिखारी नइख.'\n'गुरु ओकर त चिन्ते मत करऽ. बाकि खाना पीना पहूची कईसे? अगर ईहो बता देताऽ त?'\n'हम आईं, चाहे कवनो हवलदार. जेकरा हाथ में गुलाब के फुल के गुलदस्ता के साथे साथे प्लास्टिक के थैला भी हो. ओकरा से उलझ जइह. तोहरा खाना मिल जाई. '\n' तोहरा काल्हुवे से आपन काम शुरु कर देबे के बा.'\n'जरुर गुरु. अब हमके इजाजत दऽ. हमके बाजार से कुछ चीज खरीदे के हव.'\n'ठीक बा. ' कहत पाड़ेजी ओकरा के कुछ रुपया भी दिहले जेके लेके ठलुआ पाड़ेजी के पैर छू के आशीर्वाद लिहलस आ अपना मिशन पर रवाना हो गइल. पाड़ेजी ओकरा के जात देखत रहन आ उनका चेहरा से लागत रहे कि उनका ठलुआ से सफलता पर पूरा भरोसा बा.\nपर का ठलुआ पाड़ेजी के कसौटी पर खरा उतरी? का सचमुच पाड़ेजी ठलुआ के मदद से ई केस सुलझा पावे मे सफल होइहें? पढ़ीं जा अगिला भाग में. .\nअंक - 89 (19 जुलाई 2016)


कल्पना से उड़ान ले : जय भोजपुरी-जय भोजपुरिया | जोगीरा\nHome Bhojpuri Film Industry News News in Bhojpuri कल्पना से उड़ान ले : जय भोजपुरी-जय भोजपुरिया\nभाषायी बढ़ोतरी आ एह बदे जनचेतना जगावे के उद्देश्य से “जय भोजपुरी-जय भोजपुरिया” के गठन के जवन मकसद रहे, ऊ जमीन पर सच्चाई बनिके उतरि रहल बा। कल्पना ई रहे कि “कुछलोग त अइसन होखे जे भोजपुरी भाषा से लेनदेन की प्रवृत्ति के बिचार छोड़ि के भोजपुरी के नेह- छोह, प्रेम-दुलार, लोकबेहवार, हरख- बिखाद, शिष्टाचार, जीवट, ओज आ सांस्कृतिक संस्कार अपना जीवन का हर डेग पर उतारे के कोरसिस करो। मतलब, भोजपुरी का साथे जिअल- मुअल सब होखो। ई सपना सच्चाई बनत देखि के छाती एक-दू इंचि चाकर त होइए जाता। हमरा साथे पूरा भोजपुरी जगत ०६ नवम्बर, २०१९ के अमहीं मिसिर, छठियाँव बाजार, भोरे, गोपालगंज, बिहार में भोजपुरी जीएवालन के जुटान देखि के चकित बा।\nचकित बा ए से कि एगो संरक्षक सुरेश कुमार जी मुम्बई से आ एगो संरक्षक कन्हैया प्रसाद तिवारी “रसिक” जी बंगलोर जइसन सुदूर जगहा बइठि के अपना परिवार के निर्देश देत बा सभ आ अमहीं में अध्यक्ष सतीश कुमार त्रिपाठी जी का नेतृत्व में “जय भोजपुरी-जय भोजपुरिया” के सवांगी आपन तनमन लगा के अविस्मरणीय आ ऐतिहासिक डँड़ीर खींचि देतारें, जवना का समानान्तर डँड़ीर खिंचल आसान ना होई।\n०६ नवम्बर के ०१-०० बजे दिन में “जय भोजपुरी-जय भोजपुरिया” के अध्यक्ष सतीश कुमार त्रिपाठी (सपत्नीक) का साथे ज्वाला सिंह जी (छपरा), सुरेश पाठक जी (सुपुत्र- लक्ष्मण पाठक “प्रदीप” जी) आ अन्य उपस्थित गणमान्य सबका हाथ से दीया जरावते एगो ऐतिहासिक आ अनूठा कार्यक्रम के विधिवत श्रीगणेश भइल।\n“जय भोजपुरी-जय भोजपुरिया” अपना परिवार द्वारा हर साल देबेवाला ए साल के “अंजन सम्मान” आजमगढ़ के भोजपुरी के चर्चित आ सुकुमार सुरन के धनी कवि आ. भालचंद त्रिपाठी जी के आ “तिस्ता स्मृति सम्मान” सृष्टि शांडिल्य के दे के सम्मानित कइल। सम्मान में प्रशस्तिपत्र, अंगवस्त्र का साथे ₹ ५००१/- नगद दिआइल।\nओकरा बाद भोजपुरी के प्रतिष्ठित कवि सुभाष चन्द्र यादव जी की अध्यक्षता में कविसम्मेलन शुरू भइल। रउरा कल्पना करीं कि जवना कविसम्मेलन के संचालन अंतरराष्ट्रीय स्तर के कवि डा. अनिल चौबे जी करत होखीं, लगातार छव घंटा ले सुनेवाला बिना थकले सुनले होखे आ समाप्ति का बादो मलाल रहि गइल होखे कि तनी अउर भइल रहित, ओ कविसम्मेलन के स्तर केतना ऊँचा होई? अनिल चौबे जी का भोजपुरी बोले के आदत नइखे, लेकिन अपनी माईभाषा खातिर उहाँ के जज्बा देखत बनत रहे। मंच पर मजाक चलत रहे कि जे भुलाइयो के हिन्दी बोलि दी त दस रूपिया दंड देबे के परी। छव घंटा के भोजपुरी कविसम्मेलन अपने आप में एगो इतिहास बनल। मंच से आपन प्रतिनिधि भोजपुरी कविता सुनावे खातिर लगभग तीसन कवि के जय भोजपुरी-जय भोजपुरिया परिवार का ओर से साधुवाद, धन्यवाद आ आभार।\nकविसम्मेलन का मधे पधारल अति विशिष्ट अतिथि बिहार विश्वविद्यालय के भोजपुरी के विभागाध्यक्ष महोदय डा. जयकान्त सिंह जी “जय” के उद्बोधन उपस्थित तमाम भोजपुरिया का दिल आ दिमाग के सार्थक सोच से भरि गइल। उहाँ का निर्देश पर “जय भोजपुरी’-जय भोजपुरिया” परिवार भोजपुरी पुस्तकालय खातिर प्रयास शुरू क दिहले बा। सबकुछ सोचला अनुसार होई त बहुत जल्दी रउरा सबके एकर शुभदिन आ तारीख बतावल जाई। डा. जयकान्त सिंह जी के “जय भोजपुरी-जय भोजपुरिया” परिवार आभारी बा आ रउरा निर्देश में रचनात्मक काम क के आनन्दित होखे के एको मोका ना छोड़ी।\nदूसरका सत्र के शुरुआत बक्सर से पधारल नन्दकुमार तिवारी जी (जे हर स्तर पर भोजपुरी के मान सम्मान के लड़ाई लड़े के जज्बा आ हौसला राखता आ जमीन पर लड़तो बा) का सम्मान आ उद्बोधन से शुरू भइल। राजन द्विवेदी के संगीत से सजल गीत-गवनई के कार्यक्रम के उद्घाटन “जय भोजपुरी-जय भोजपुरिया” के अध्यक्ष सतीश कुमार त्रिपाठी जी फीता काटि के कइनीं। शशि अनारी जी का वन्दना गीत से शुरू भइल गीत- गवनई के कार्यक्रम में अभिषेक मिश्रा, शुभम् प्रताप सिंह, राधेश्याम जी, नीरज पाण्डेय, प्रीति कुशवाहा, श्रेयांश मिश्र, रवीश कुमार सानू, संजोली पाण्डेय आ मदन राय जी का साथे कब भोरहरिया के तीन बजे ले पहुँचि गइल, उपस्थित हजारों सुनेवाला ना समुझ पवलें। श्रोतासमाज पर जादू के असर पसरि गइल, सभे मंत्रमुग्ध हो गइल। कवनो कार्यक्रम के सफलता ओकरा समापन से आँकल जाला। सुननिहार के जीउ ना अघाय आ ऊ बेरि-बेरि कुछ अउर सुने के चाहत से भरल होखसु त बुझीं कि कार्यक्रम सुफल भइल। ठीक इहे हाल रहे। श्रोता का ना चाहते हुए कार्यक्रम बन्न करे परल।\nबिदाई का बेरा सबके मन उदास हो गइल। लेकिन, ई सब लगातार त चलि नइखे सकत। रउरा सब एकदिन खातिर भोजपुरी जिअनीं, भोजपुरी नस-नस में बइठवनीं आ बँटनीं, एकरा खातिर अनघा धन्यवाद आ आभार। अब भोजपुरी के कर्जा चुकाईं आ अपना जीवन में भोजपुरी के सुभाव, भोजपुरी के मरम, भोजपुरी के संवेदना, भोजपुरी के सद्गुण नित उतारे के कोरसिस करीं। इहे ए परिवार के ध्येय बा आ अन्तिम लक्ष्य बा।\nजय भोजपुरी-जय भोजपुरिया कार्यक्रम के एगो झलकी\nपिछला लेख900+ भोजपुरी कहावत | Bhojpuri proverbs\nअगिला लेखभोजपुरी के विकास से हिन्दी अउरी समृद्ध होखी


भोजपुरी भाषा साहित्य के एगो नया पहिचान दिहलसि "पाती" – Anjoria\nकविता कहानी खबर सभा समारोह सरोकार साहित्य\nMar 18, 2013 अक्षर सम्मान समारोह, पाती\n“भोजपुरी दिशाबोध के वैचारिक साहित्यिक पत्रिका “पाती” एगो अइसन रचनात्मक मंच ह जवन भोजपुरी भाषा साहित्य के एगो नया पहिचान दिहलसि. एकरा रचनात्मक आंदोलन से जुड़ के अनेके लेखक राष्ट्रीय स्तर पर आपन पहचान बनवलन.” ई कहना रहल डा.श्रीराम सिंह के जे विश्व भोजपुरी सम्मेलन के बलिया ईकाई का ओर से द्वारा बलिया के कुंवर सिंह इंटर कालेज में आयोजित पाती अक्षर सम्मान समारोह के अध्यक्षता करत रहलें.\nएह आयोजन के शुरुआत मुख्य अतिथि दयाशंकर तिवारी आ विश्व भोजपुरी सम्मेलन के राष्ट्रीय सचिव डा.अशोक द्विवेदी माँ सरस्वती के छवि पर फूलमाला चढ़ा के कइलन. एकरा बाद पाती के संपादक आ अध्यक्ष मशहूर भोजपुरी कवि आनंद संधिदूत आ शंभूनाथ उपाध्याय के अंगवस्त्रम, स्मृति चिन्ह, प्रमाण पत्र आ नारियल देके सम्मानित कइल लोग. एकरा बाद अक्षर सम्मान आ स्मृति चिन्ह कथा लेखन में खास काम कइला खातिर मशहूर कथाकार राजगुप्त आ मशहूर युवा कथाकार डा.विष्णुदेव के दिहल गइल. एकरी बाद चर्चित रचनाकार रमेश चंद्र के हालही में प्रकाशित कहानी संग्रह ‘चिमनी के धुंआ’ के विमोचन डा.प्रकाश उदय आ मुख्य अतिथि दयाशंकर तिवारी का हाथे भइल. एह कहानी संग्रह का बारे में डा. प्रकाश उदय कहलन कि लेखक रमेश चंद्र समाज के विसंगतियन आ आजु के सच्चाउ उजागर कइला क साथही सोद्देश्य लेखन करत बाड़ें.\nसमारोह के दुसरका सत्र में एगो प्रतिनिधि कवि सम्मेलन के आयोजन भइल जवना में मऊ से आइल कवि डा.कमलेश राय, आ डा.दयाशंकर तिवारी, वाराणसी से पधारल डा.प्रकाश उदय, मिर्जापुर से आनंद संधिदूत, गाजीपुर से मिथिलेश गहमरी आ अक्षय कुमार पांडेय क साथ ही डा.अशोक द्विवेदी, शंभुनाथ उपाध्याय, विजय मिश्र, हीरा लाल हीरा, शिवजी पांडेय रसराज, बृज मोहन प्रसाद अनारी, अनंत प्रसाद राम भरोसे, शशि प्रेमदेव, कन्हैया पांडेय, जनार्दन चतुर्वेदी वगैरह आपन कविता पाठ कइलन.\nदुनु सत्र के संचालन कौशलेंद्र कुमार सिन्हा कइलन.\n2 thought on “भोजपुरी भाषा साहित्य के एगो नया पहिचान दिहलसि "पाती"”\n‘पाती’ के पहरुआ लोगन के बहुत -बहुत बधाई आ धन्यवाद .\n‘पाती’ के पहरुआ लोग हमेशा से भोजपुरी के प्रति समर्पित बा आ आगे भी रही .नया -नया काम आ इतिहास बनावे खातिर’ पाती’ के लोग हमेशा से डट के काम करेला .’पाती’ से जुडल सभे भोजपुरिया रचनाकार लोगन के बहुत -बहुत बधाई आवरू धन्यवाद .


Bhojpuria.com | खोंइछा लेके लवटली त्रिनिदाद के प्रधानमंत्री\nHome Samachar World खोंइछा लेके लवटली त्रिनिदाद के प्रधानमंत्री\nखोंइछा लेके लवटली त्रिनिदाद के प्रधानमंत्री\t13 January 2012\tNews Desk\tबक्सर। त्रिनिदाद एंड टोबेगो के प्रधानमंत्री कमला प्रसाद बिसेसर बुधवार के बक्सर जिला (बिहार) के भेलुपुर गांव पहुंचली, जवन कि उनकर पूर्वजन के गांव हवे। एहिजा उनकर पारम्परिक रीति-रिवाज के साथ स्वागत कइल गइल। प्रधानमंत्री पटना से हेलीकॉप्टर पर दोपहर बाद भेलुपुर गांव पहुंचली। उनकर परदादा रामलखन 1889 में कोलकता से त्रिनिदाद गइल रहलन। एगो स्टीमर के टिकट के आधार पर ब्रिटिश शासन में विदेश जाये वाला यात्रियन के आवेदन के जांच के बाद भेलुपुर गांव के नांव मिलल रहे। एकरा बाद रामलखन के खतियान अउर पंजीकरण कार्यालय के कागजातन के आधार पर लोग एहिजा ले पहुंचल, तबे उनका पूर्वजन के गांव के जानकारी मिलल। भारतीय वायुसेना के हेलीकॉप्टर से उतरला के बाद पीएम सीधे रिश्तेदारन से मिले अपना पैतृक घर पहुंचली। एक ओर जहां उनकर रिश्तेदार लोग अपना बेटी से मिल के भावुक हो गइल, ओहिजे पीएम के आंखि से भी खुशी के आंसू निकल आइल। प्रधानमंत्री बेटी के अपना बीचे पाके खुश गांव वाला लोग उनका स्वागत में पारम्परिक गीत गावल। गांव के महिला लोग उनका के टीका अउर लाल रंग के साड़ी भेंट कइल, अउर कुछ लोग त गहना भी भेंट कइल। ओकरा बाद लाखन लोगन के उपस्थिति में एगो सभा के संबोधित करत प्रधानमंत्री कमला प्रसाद बिस्सेसर कहली कि ऊ आज जवन कुछ भी बाडी, पूर्वजन के आशीर्वाद से बाडी। "एहिजा से जब हमनी के पूर्वज लोग त्रिनिदाद एंड टोबेगो गइल रहे, तब ओह लोगन का लगे रुपया पइसा ना, बल्कि गीता, रामायण अउर कुरान रहे। ओहिजा जाके ऊ लोग अपना मेहनत से जवना मुकाम पर पहुँचल बा, ओकरा पिछे अपना लोगन के आशीर्वाद के बहुत बड भूमिका बाटे।""आजी, नानी, दादी के प्यार पाये खातिर हम बिहार आइल बानी। आजी, नानी अपना लइकन से केतना प्यार करेली, ऊ आंकल ना जा सकेला। एहिजा के लोगन से हमार जवन रिश्ता बा, ओकरा के जताये खातिर हमरा लगे शब्द नइखे। हमरा इ कहे में तनिको गुरेज नइखे कि पूर्वजन के आर्शिवाद अउर एह माटी के ताकत ही हमरा के प्रधान मंत्री बना दिहल। हमरा पार्टी के सिबंल "उगत सूरज" हवे, जवन कि पूरब में बिहार से होके त्रिनिदाद जाला।" शिक्षा पर बल देत पीएम कहली कि जे आपन इतिहास ना जानेला, ऊ आपन भविष्य भी ना जान सकेला। ओहिजा उपस्थित गांव वालन के संबोधित करत ऊ कहली कि अगर आगे बढे के बा, गरीबी से छूटकारा पाये के बा, त अपना अगिला पीढी के, अउर खास कइ के लइकियन के जरुर पढाईं। भेलुपुर यात्रा के भावुक अउर ऐतिहासिक क्षण बतावत पीएम कहली कि बिहार अउर भारत में मिलल एह सम्मान के ऊ कबो ना भूला पइहन। पीएम के अभिभाषण के एगो खास बात इहो रहे कि आये के समय ऊ बोलली "भाईयों एवं बहनों को प्रणाम", अउर जाये के समय "जय हिन्द, जय बिहार, जय त्रिनिदाद, प्रणाम।" कार्यक्रम खत्म भइला के बादो त्रिनिदाद के पीएम ओहिजा आइल लोगन के नम आंखन से देखती रहली। कई बेर त अइसन लागल कि उनकर दिल त्रिनिदाद जाये खातिर तैयारे नइखे। लोगन को हाथ हिला के अभिवादन करत रहली, जबकि उनकर सलाहकार देवेन्द्र नाथ टाकू बार-बार समय के याद दिलावल रहलन। पीएम के लवटे के समय जब घर के लोग बकायदा "खोंइछा" देके उनकर बिदाई कइल, तब कई लोगन के आंखि से लोर आ गइल। जाते समय ऊ अपना रिश्तेदारन से लवट के आये के वादा भी कइली। Related news items:\nComments (3)\tcongrats\t1\nMonday, 16 January 2012 10:55\tsudeep Kumar\tmanniya PM ji ke hardik swagat. Hamar Pardada Sri (Lt) Ranaji Kant Shastri Buxar Jila School ke principle rahan. Hamar ek ghar be unkar banawal Buxar me Turhatoli Mohalla me. Paper me PM ke bare me padh ke dil gad gad bha gail. Bhagwan unka ke safalata dewe\nआपन माटी आपन देश\t2\nWednesday, 25 January 2012 13:57\tआनन्द विकास\tDOS LOGAN, EH SAMACHAR PADH KE BAHOT EMOTIONAL HO GEL BANI, ANKHIYA BHAR GAIL HO, KAHE SE KI GHAR SE DOOR RAHLA KE DARD HAMRA KHUB PATA BA. . . . .\ngreetings of pm of trinidad & tobago\t3\nTuesday, 28 February 2012 12:31\tmkkushwaha\tI greet to pm of trinidad & tobago at coming of bihar vision.\ngood luck for pm.


March 2015 – टटका खबर\n(सोमार, 30 मार्च के खबर) जम्मू-कश्मीर के कश्मीर घाटी में भारी बरखा का चलते एक बेर फेरू बाढ़ के कहर बरपल बा सात महीना बाद. बडगाम के एगो गाँव में मकान ढहला का चलते 16 जने के मौत हो गइल आ ह, हजारन लोग एह आफत में फॅसल बा. केन्द्र का तरफ से 200 करोड़…\nRead More about देश दुनिया के खबर भोजपुरी में (मंगल, 31 मार्च 2015)\nदेश दुनिया के खबर भोजपुरी में (सोमार, 30 मार्च 2015)\n(अतवार, 29 मार्च के खबर) यूपी पीसीएस परीक्षा के परचा लीक हो गइला का बावजूद पूरा राज्य में परीक्षा करा लिहल गइल. लीक के जाँच करे खातिर स्पेशल टास्क फोर्स के लगावल गइल बा. शुरूआती जाँच में तीन जने के गिरफ्तार कइल गइल बा आ कई जने के मोबाइल सर्विलांस पर डालल गइल बा. हालांकि…\nRead More about देश दुनिया के खबर भोजपुरी में (सोमार, 30 मार्च 2015)\n(शनिचर, 28 मार्च के खबर) आखिर उहे भइल जवन पहिले से तय रहुवे. अपना गोल के तानाशाह बन चुकल अरविन्द केजरीवाल आपन तनिको विरोध करे वालन के गोल से लात मार के निकाल फेंके पर आमादा बाड़न. आ शनिचर का दिने भइल बइठक का दौरान कुछ लोग के बाकायदा पिटाईओ कइल गइल. आआपा गोल में…\nRead More about देश दुनिया के खबर भोजपुरी में (अतवार, 29 मार्च 2015)\n(मंगल, 24 मार्च के खबर) जर्मन एयर लाइन्‍स लुफ्थांसा के सहायक कंपनी जर्मन विंग्‍स के एयर बस हवाईजहाज दक्खिनी फ्रांस में स्‍पेन के तटवर्ती शहर बार्सिलोना से जर्मनी के डुसेलडोर्फ जात घरी गिर पड़ल जवना से ओह पर सवार सगरी डेढ़ सौ लोग के मौत हो गइल. जहाज के मलवा खोज लिहल गइल बा. उच्‍चतम…\nRead More about टटका खबर, (बुध, 25 मार्च 2015)\n(सोमार, 23 मार्च के खबर) किसानन खातिर भारत सरकार एगो योजना शुरू करे वाली बा जवना से पब्लिक प्राइवेट पार्टनरशिप माॅडल पर साठ साल बाद से हर महीना पाँच हजार रुपिया के पेंशन मिलल करी. एह बात के जानकारी प्रधानमंत्री नरेन्‍द्र मोदी पंजाब के एगो समारोह में दिहलन. कहलन कि साल 2002 में जब भारत…\nRead More about टटका खबर, (मंगल, 24 मार्च 2015)\n(अतवार, 22 मार्च के खबर) भूमि अधिग्रहण विधेयक का बारे में चलत बहस के सीधे किसानन का बीच ले जात अतवार का दिने प्रधानमंत्री नरेन्द्र मोदी अपना ‘मन के बात’में कहलन क एह बारे में विपक्ष गलतबयानी क के किसानन के भरमावे का फेर में लागल बा. कहलन कि विधेयक किसाने का फायदा खातिर ले…\nRead More about टटका खबर, (सोमार, 23 मार्च 2015)\nदेश दुनिया के खबर भोजपुरी में (अतवार, 22 मार्च 2015)\n(शनिचर, 21 मार्च के खबर) यूपी के मेरठ का हासिमपुरा में साल 1987 का दंगा का बेरा 42 लोग के हत्या के मुकदमा पीएसी के जवानन पर लगावल गइल रहे. शिकायत रहे कि ई लोग एके समुदाय के 42 जने के उठा लिहल आ राह में सभके मार दिहलस. बाकिर अदालत में एह लोग का…\nRead More about देश दुनिया के खबर भोजपुरी में (अतवार, 22 मार्च 2015)\nदेश दुनिया के खबर भोजपुरी में (शनिचर, 21 मार्च 2015)\n(शुक 20 मार्च के खबर) चैती नवरात्र आजु शनिचर से शुरू होखत बा आ एही दिन से हिन्दू नया साल के शुरुआत हो जाई. एही नवरात्र में चैती छठ आ रामनवमी पर्वो मनावल जाई. साँझ वाला अरघ 25 मार्च के, सबेरे वाला अरघ 26 मार्च के आ रामनवमी 28 मार्च के मनावल जाई. चैत नवरात्र…\nRead More about देश दुनिया के खबर भोजपुरी में (शनिचर, 21 मार्च 2015)\n(मंगल, 17 मार्च के खबर) लोकसभा चुनाव में आपन जमीन गँवा चुकल कांग्रेस जमीन के राजनीति क के आपन गँवावल जमीन पावे का आशा में आ बाकी विपक्ष ओकर पोंछ ध के वैतरणी पार करे का उमेद में आजु संसद भवन से पैदल राष्ट्रपति भवन तक मार्च कइल लोग. सोनिया गाँधी दावा कइली कि एह…\nRead More about टटका खबर, (बुध, 18 मार्च 2015)\n(सोमार, 16 मार्च के खबर) इलाहाबाद जिला न्यायालय में दरोगा से अझुरइला का चलते भइल वकील के हत्या का खिलाफ देश भर के वकील विरोध दिवस मनवले सोमार का दिने आ बिहार यूपी के अदालतन में कतहीं कवनो काम ना हो पावल. एह लोग के शिकायत बा कि गोली मारे वाला दरोगा के हीरो काहे…\nRead More about भोजपुरी पट्टी के खबर (मंगल, 17 मार्च 2015)\n(सोमार, 16 मार्च के खबर) करीब तीन हफ्ता से अज्ञातवास पर रहत अपना उपाध्यक्ष राहुल गाँधी के चरचा में बनवले राखे का कोशिश में कांग्रेस बेवजह ओह पुलिसिया जाँच के मुद्दा बनवले रखलसि जवन जाँच कांग्रेसे का राज से चलल आवत बा आ अबले करीब करीब हर बड़का राजनेता ओह तरह के जानकारी पुलिस के…\nRead More about टटका खबर, (मंगल, 17 मार्च 2015)\n(अतवार, 15 मार्च के खबर) सोमार से वाराणसी सिटी से गाजीपुर सिटी का बीच एगो नया डीएमयू चलावल जाई जवन नौ बजे सिटी से खुल के साढ़े एगारह बजे गाजीपुर चहुँपी आ ओहिजा से वापसी में तीन बजे गाजीपुर से खुली साँझ सवा पाँच बजे सिटी टीसन चहुँपी. सोमारे से छपरा मंड़ुआडीह डीएमयू के बंद…\nRead More about भोजपुरी पट्टी के खबर (सोमार, 16 मार्च 2015)\n(अतवार, 15 मार्च के खबर) भाजपा नेता सुब्रह्मण्यम स्वामी के मस्जिद के महज एगो इमारत बतावे वाला बयान का बाद असम के मुख्‍यमंत्री तरूण गोगोई के कहना बा कि उनकर सरकार राज्य में फिरकापरस्त नेतवन के आवे आ तकरीर करे ना दीहें. एहसे पहिले असम सरकार विहिप नेता प्रवीण तोगड़िया के असम में आवे से…\nRead More about टटका खबर, (सोमार, 16 मार्च 2015)\n(शनिचर, 14 मार्च के खबर) गाजीपुर जिला के शादियाबाद इलाका के करीमुल्लाहपुर गाँव में एगो औरत अपना तीन गो बेटन के फाँसी पर लटकवला का बाद अपनहूँ फाँसी पर लटक के जान दे दिहलसि. हालांकि ओकरा नइहर के लोग ओकरा मरद आ ससुर पर हत्या करे के आरोप लगावत मुकदमा लिखववले बाड़े. बलिया जिला के…\nRead More about भोजपुरी पट्टी के खबर (अतवार, 15 मार्च 2015)\n(शनिचर, 14 मार्च के खबर) श्रीलंका में आपसी लड़ाई से तबाह बरबाद जाफना में बेआसरा हो गइल परिवारन खातिर भारत के सहजोग से बनावल 27 हजार मकान के सँउपलन भारत के पीएम नरेन्द्र मोदी. कहलन कि ई काम दुखी परिवारन के दुख-दर्द में शरीक होखे के, ओह लोग के मदद करे के एगो आदरप्यार भरल…\nRead More about टटका खबर, (अतवार, 15 मार्च 2015)\n(शुक, 13 मार्च के खबर) बुध का रात बक्सर में भइल सड़क हादसा का बाद भइल बवाल खातिर चार गो मुकदमा दर्ज कइले बिया पुलिस आ डेढ़ हजार लोग का खिलाफ एफआईआर लिखले बिया. एहमें 45 लोग के नामजद आरोपी बनावल गइल बा. रोहतास जिला के काराकाट इलाका के धवनी गांव में बियफे का रात…\nRead More about भोजपुरी पट्टी के खबर (शनिचर, 14 मार्च 2015)\n(शुक, 13 मार्च के खबर) श्रीलंका यात्रा पर गइल पीएम नरेन्द्र मोदी दुनू देश का बीच आर्थिक आ सुरक्षा के सहयोग के अउरी बरियार बनावे पर जोर दिहलन आ कहलन कि भारत श्रीलंका के हरसंभव मदद करे के तउइयार बा. श्रीलंका में मोदी के शानदार स्वागत भइल बा. पिछला 28 साल में भारत के कवनो…\nRead More about टटका खबर, (शनिचर, 14 मार्च 2015)\n(बियफे, 12 मार्च के खबर) बक्सर शहर के सिंडीकेट आ गोलंबर के इलाका बुध का सगरी रात जरत रह गइल. सड़क हादसे में चार आदमी के मौत आ एक दर्जन लोग के घवाहिल भइला का बाद खिसियाइल लोग के बवाल देखत इहे बुझाव कि पुलिस प्रशासन पर से लोग के भरोसा उठ गइल बा. प्रशासन…\nRead More about भोजपुरी पट्टी के खबर (शुक, 13 मार्च 2015)\nटटका खबर, (शुक, 13 मार्च 2015)\n(बियफे, 12 मार्च के खबर) भाजपा राष्ट्रीय कार्यकारिणी के फेर से बनवाल गइल बा. एह कार्यकारिणी में सुब्रह्मण्यम स्वामी के शामिल कइल गइल बा आ स्मृति इरानी, नजमा हेपतुल्ला आ हेमा मालिनी वगैरह कुछ पुरान लोग के बाहर राखल गइल बा. 178 सदस्य वाली एह कार्यकारिणी के कुछ जगह अबहियों खाली बा. भाजपा के पुरनिया…\nRead More about टटका खबर, (शुक, 13 मार्च 2015)


नक्सली गिरफ्तार, जाली नोट बरामद – टटका खबर\nनक्सली गिरफ्तार, जाली नोट बरामद\nपूर्वी चपारण के राजेपुर इलाका से पुलिस दू गो हार्डकोर नक्सलियन के गिरफ्तर कर लिहलसि. सुभाष प्रसाद आ जयलाल माँझी नाम के एह नक्सलियन के पुलिस ढेर दिन से खोजत रहुवे काहें कि एकनी के नामे कई गो मामिला दर्ज बा.\nछौड़ादानो इलाका में पुरुसोतम गाँव में छापामारी का बाद एगो घर से अढ़ाई लाख रुपिया के जाली नोट भेंटाइल बाकिर अपराधी पुलिस के भनक मिलते फरार हो गइल रह सँ.\nTags: पूर्वी चंपारण


विलेन – Anjoria\nप्रजा त अनेके होलें बाकिर राजा एके गो होला. आ एह बात के फेर साबित कइले बाड़े संजय पाण्डे. राजकुमार पांडे का निर्देशन में बनल सात सहेलियाँ में राजा साहब…


कईसन पियवा के चरित्तर बा के मिलल एतिहासिक शुरुआत | Anjoria's Weblog\nकईसन पियवा के चरित्तर बा के मिलल एतिहासिक शुरुआत\nPosted on मार्च 10, 2012 by Anjoria\nसिनेमा भोजपुरी के एह साल सबले चर्चित रहल फिलिम “कईसन पियवा के चरित्तर बा” के एतिहासिक ओपनिंग मिलल बा, बियफे आठ मार्च के मुंबई आ शुक नौ मार्च के बिहार में रिलीज़ भइल एह फिलिम के अकेले मुंबई में दूइये दिन में दस लाख के बिजनेस मिलल बा.\nमाँ विन्ध्वासिनी विजन प्रस्तुत, नेहा तिवारी के बनावल आ लेखक-निर्देशक संतोष मिश्रा के एह फिलिम में रविकिशन, रानी चटर्जी, मनोज पांडे, अंजना सिंह, संजय पांडे, अनूप अरोरा आ शक्ति सिन्हा के मुख्य भूमिका बावे. चोर बनल रविकिशन अपना प्रेमिका रानी चटर्जी के पावे खातिर आपन हकीकत लुका लेत बा. बाकिर शादी का बाद जब रानी के असलियत मालूम होखत बा त शुरू होखत बा एगो जद्दोजहद.\nमुंबई में फिल्म के वितरक प्रदीप सिंह के कहना बा कि फिलिम दूईये दिन में भर हफ्ता लायक कलेक्शन बिटोर लिहलसि आ दर्शकन के दीवानगी देखत कहल जा सकेला कि ई फिलिम भोजपुरी में अबले के सबले बड़ हिट फिलिम साबित होखी आ एकर कलेक्शन अब तकले के सबले हिट “देवरा बड़ा सतावेला” फिलिमो के रिकोर्ड तूड़ सकेला. बिहार के वितरक संजय पंजियार कहलन कि कलेक्शन का साथे साथ फिल्म की रिपोर्टो बढ़िया मिलल बा.\nबहरहाल कईसन पियवा के चरित्तर बा के शुरूआती सफलता से भोजपुरी फिल्म उद्योग फील गुड करे लागल बा.\n(उदय भगत के रपट से)\nThis entry was posted in इण्डस्ट्री न्यूज, फिल्म and tagged कइसन पियवा के चरित्तर बा by Anjoria. Bookmark the permalink.


बंगला से भोजपुरी फिलिमन का ओर अइली मोहिनी घोष – Anjoria\nबंगला फिलिमन मे काम कइला का बाद मोहिनी घोष भोजपुरी फिलिमन में आइळ बाड़ी. चउवालीस बंगला फिलिमन में काम क चुकल मोहिनी घोष बचपने से अभिनय का दुनिया में बाड़ी.\nमोहिनी ‘एक नई सुबह थी’ नाम के हिंदी फिल्मो मे काम कइले रही जवना के इंटरनेशनल अवार्ड मिलल रहे. साल २०१० में मोहिनी के मिस अपरूपा के ख़िताब से नवाजल गइल रहे आ साल २०११ में मिस कोलकत्ता के अवार्ड से. साल २०११ में मोहिनी के तीन गो अउरी अवार्ड मिलल रहे, मिस जोवियल स्माइल, मिस स्पार्किंग आईज आ मिस ब्यूटीफुल लेग के.\nएकरा बाद मोहिनी डायरेक्शन के पढाई कइली, कुछ सीरियल बनवली वगैरह. बहुते स्टार मोहिनी से जरेले.\nमोहिनी के भोजपुरी फिलिमन का ओर ले आवे के श्रेय बा ममता पाण्डेय के जिनका के मोहिनी आपन गॉड मदर मानेली. मोहिनी के भोजपुरी फ़िलिम “दिल हो गइल कुर्बान” लोग के बहुत पसंद आइल रहुवे. उनकर फिलिम “राजा” के शूटिंग होखे वाला बा.\nमोहिनी के फिलिम ‘प्यार में’ के निर्माता हई विद्या गांधी आ ‘कइसे हो जाला प्यार’ के मनोज गिरी. मोहिनी के अनेके बंगला फिलिम सुपरहिट भ५ल बाड़ी सँ जइसे कि प्रतिबाद, जिंदाबाद, सपने देखा राज कन्या वगैरह.


अंडर 19 के क्रिकेट सीरीज भारत जीत गइल – टटका खबर\nअंडर 19 के क्रिकेट सीरीज भारत जीत गइल\nकोलकाता के इडेनगार्डेन मैदान में भइल अंडर 19 के फाइनल मुकाबला में भारत के टीम काल्हु बांगलादेश के टीम के सात विकेट से हरा के सीरीज जीत लिहलसि. एह सीरीज में तीन गो देश के टीम खेलत रहली सँ.\nबांगला देश के टीम टाॅस जीत के पहिले बल्लेबाजी करे उतरल आ 36.5 ओवर में महज 116 रन बना के पूरा टीम आउट हो गइल.बाद में खेले उतरल भारत के टीम 13.3 ओवर में 117 रन बना लिहलसि आ बांगला देश के सात विकेट से हरा दिहलसि.\nTags: क्रिकेट, बांगला देश, भारत\nभाजपा के भगतन के निराशा हाथे लागल


टाईम्स ऑफ इंडिया कहलसि निरहुआ के भोजपुरी किंग – Anjoria\nदेश के मशहूर आ प्रतिष्ठित अंग्रेजी अखबार द टाईम्स ऑफ इंडिया में प्रकाशित ‘‘किंग्स ऑफ प्रोविन्सेज’’ लेख में भोजपुरी जुबली स्टार दिनेशलाल यादव ‘‘निरहुआ’’ के भोजपुरी सिनेमा के किंग बतावल गइल बा. एह लेख में टाईम्स ऑफ इंडिया देश के इलाकाई फिलिमन के स्टारन के सूची छपले बावे जवना में तमिल स्टार एम. जी. रामचन्द्रन, तेलुगू स्टार एन. टी. रामाराव, मलयालम स्टार मोहनलाल, छत्तीसगढ स्टार अनुज शर्मा आ सिनेमा भोजपुरी के सबले बड़का स्टार में निरहुआ के नाम लिखल गइल बा.\nगौरतलब बा कि भोजपुरी जुबली स्टार ‘निरहुआ’ भोजपुरी सिनेमा के नया ऊँचाई दिहले बाड़न आ पिछला पाँच साल से सिनेमा भोजपुरी के नंबर वन नायक बाड़न.


ना रहले जगजीत सिंह... - JaiBhojpuri.com\nPosted by Admin on October 10, 2011 at 2:14pm\nमुंबई। मशहूर गजल गायक जगजीत सिंह के सोमवार सबेरे 8 बजे निधन हो गइल, ऊ 70 बरिस के रहलन। कुछ दिन पहिले ब्रेन हेमरेज के बाद उनका के मुंबई के लीलावती अस्पताल में भरती करावल गइल रहे, जहँवा उनकर सर्जरी भी कइल गइल रहे।भोजपुरी समेत कई गो भारतीय भाषा में आपन गायकी के चलते मील के पत्थर साबित हो चुकल जगजीत सिंह के जन्म 8 फरवरी 1941 के राजस्थान के श्री गंगानगर में भइल रहे। पद्मभूषण से सम्मानित जगजीत सिंह के जलवा 1970- 80 के दशक के दौरान लउकल, जब ऊ अपना पत्नी चित्रा सिंह (जे खुद भी विख्यात गजल सिंगर हई) का संगे मिल के गजल गायकी के एगो नया मुकाम पर पहुँचवलन।वइसे त उनकर सैकडन गो गीत जन-जन के जुबान पर बाटे, लेकिन तबो ओह में सए ई गजल खास बाडी सन - होठों से छू लो तुम मेरा गीत अमर कर दो, दुनिया जिसे कहते हैं जादू का खिलौना है, तुमको देखा तो ये ख्याल आया, अपनी मर्जी से कहां अपने सफर के हम हैं, पत्ता पत्ता बूटा बूटा हाल हमारा जाने है, होशवालों को खबर क्या जिन्दगी क्या चीज है आदि। जगजीत सिंह ना सिर्फ गायक रहलन, बल्कि ऊ कंपोजर , ऐक्टिविस्ट अउर उद्योगपति भी रहलन।कई गो बॉलिवुड के फिल्मन का संगे-संगे भोजपुरी के सुपरहिट फिल्म "पूरब" खातिर भी जगजीत सिंह एगो गीत गवलन, जवन कि खासा चर्चित भइल (गीत के सुने खातिर एहिजा क्लिक करीं)। पूरब के लोगन के आगे बढे के आह्वान करत एह गीत के मुखडा एह तरह से बा - "जब पूरब जागी, त होई सबेरा..."। एह फिल्म के निर्माता एम. मुर्तजा जाफरी जगजीत सिंह के निधन से खासा व्यथित बाडन, अउर आज के दिन के अपना जिनगी के सबसे दुखद दिन बतवलन - "हम सदमा में बानी, आ हमरा आजो याद बा जब जगजीत जी हमनी के फिल्म के गीत के रेकार्डिंग का समय भावुक हो गइल रहनी। उहाँ का कहले रहनी कि हमरा ना पता रहे कि भोजपुरी में एतना बढिया गीत भी होला। अगर भोजपुरी गीतन के स्तर एतना बढिया बा, त हम अउर भी गाना भोजपुरी में गावल चाहेब। भगवान जगजीत सिंह जी के आत्मा के शांति प्रदान करस।"जगजीत सिंह के निधन पर हमनी का लगे लगातार शोक-संदेश आ रहल बाटे, जवना में भोजपुरी अभिनेता मनोज तिवारी, रवि किशन, गायक भरत शर्मा, गीतकार बिपिन बहार अउर अन्य लोग उनका निधन पर दुख व्यक्त कइले बा, अउर परम पिता परमेश्वर से उनका आत्मा के शांति खातिर प्रार्थना कइले बा। भोजपुरिया डॉट कॉम अउर जय भोजपुरी परिवार का ओर से हमनी का भगवान से प्रार्थना कइ रहल बानी जा कि उहाँ के आत्मा के शांति देस, अउर उनका परिवार के एह सदमा के बर्दास्त करे के शक्ति देस। साभार - भोजपुरिया डॉट कॉम\nTags: jagjit, singh Like 14 members like this\nComment by Admin on October 10, 2011 at 2:44pm तीन साल पहिले जब जगजीत सिंह पहिला बेर भोजपुरी गाना गवले रहलन, तब ऊ ओह गीत के गाये खातिर कवनो पारिश्रमिक ना लिहले रहलन। हमनी के सहयोगी वेबसाइट भोजपुरिया डॉट कॉम पर ओह समय छपल खबर के एहिजा देखल जा सकेला:\nजगजीत सिंह गवले पहिला बेर भोजपुरी गाना दुनिया भर में फैलल जगजीत सिंह के फैन लोग खातिर एगो नया खबर बा। विश्व-प्रसिद्ध गजल गायक जगजीत सिंह पहिला बेर फिल्म पुरब खातिर एगो भोजपुरी गाना गइलें ह। एह फिल्म में भोजपुरी सुपरस्टार मनोज तिवारी मृदुल मुख्य भूमिका में नजर अइहें। बात अइसन भइल कि, मुम्बई में जगजीत सिंह के स्टुडियो में फिल्म पुरब के गीतन के मिक्सिंग चलत रहुये, ताले जगजीत जी घुमत- घामत ओहिजा आ गइलन। जवन गाना के मिक्सिंग चलत रहे, उ मनोज तिवारी मृदुल का आवाज में रिकार्डेड रहे। गाना के धुन आ बोल सुन के जगजीत जी कहलन – “मुझे तो पता ही नहीं था कि भोजपुरी में इस स्तर के गीत भी रिकार्ड होते हैं। मैं इस गीत को गाना चाहता हुँ।” इ सुन के स्टुडियो में बैठल लोगन के खुशी के ठिकाना ना रहल। दु दिन बाद जगजीत जी आके लाल सिन्हा (संगीतकार) के बोलवलन आ कहलन – “आज मैं तुम्हारा गीत गा रहा हुँ।” लाल सिन्हा खुशी का मारे फोन करुअन गीतकार बिपिन बहार के – “बिपिन बाबु, जल्दी गीत लेके आईं। जगजीत जी स्टुडियो में इंतजार करत बाडन।” इ सुनला का संगे, मानो पांव में पाँख लाग गइल बिपिन के... गीत के रिकार्डिंग जगजीत जी के सुरमयी आवाज में शुरु भईल - ज़ब पूरब जागी, त होई सबेरा...। एह फिल्म के निर्माता बाडे मुर्तजा जाफरी, जबकि एकर निर्देशन अभयादित्य सिंह क रहल बाडे। फिल्म के गीत बिपिन बहार लिखले बाडे, आ ओकरा के अपना संगीत से सजवले बाडे लाल सिन्हा। एह सब में एगो खास बात इ भी रहल ह कि, अपना जिन्दगी के पहिला भोजपुरी गाना खातिर जगजीत जी कवनो तरह के पारिश्रमिक ना लेहनी ह। (साभार : भोजपुरिया डॉट कॉम)\nComment by Anoop Srivastava on October 10, 2011 at 3:04pm हिन्दुस्तानी गज़ल गायकी के परचम विश्व स्तर पे लहरावे वाला अइसन महान शख्सियत के देहान्त ना खाली हमनी खातिर बल्कि समूचा गज़ल गायकी खातिर ए गो अपूर्णीय क्षति बा ..... ईश्वर उनकी आत्मा के शान्ति आ सम्बन्धियन के ढाँढस प्रदान करें .....। Comment by नबीन भोजपुरिया ( NB ) on October 10, 2011 at 3:11pm गजल गायकी के जब जब बात होई तब तब पहिला नाव जगजीत सिंह के लियाई ! हम त अतने जानत बानी की गजल सुने के सुरुवात जगजीते सिंह के गावल गजल से भईल रहे आ आजुओ जब जब हम गजल सुनेनी त जगजीत सिंह के गावल गजल हम जरुर सुनेनी । सांच पुछी त गजल के आम जनमानस के सोझा ले के आवे वाला अगर केहु रहे त उ जगजीत सिंह ही रहलन ! आजु इँहा के हमनी के बीचे नईखी बाकी इँहा के गावल गजल आवे वाली पीढी खाति मार्गदर्सन के रुप मे काम करी !\nगजल के संगे गजल के राहि प इहा के गजल हमार अंगुरी धई के चलवलस आ चलावे ले , इहा के गावल गजल संघतिया लेखा कान्ह प हाथ धई के बतियावेली स , एगो प्रेमिका निअन इहा के गजल अंकवारी मे बन्हाईल रहे ले , त एगो अभिवावक लेखा इहा के गजल राही भी देखावेले ।\nकोटि कोटि नमन आ लोर भरल आंखि से एह महापुरुस , एह कोहिनुर के परलोक खाति बिदाई !\nसम्मान कई गुना हो गईल " पुरब " फिलिम के गावल इहा के गाना के बारे मे सुनि के आ आजु फेरु एगो अउरी चीझु भेटाईल जवना से भोजपुरिया लो घमंड कई सकेला अपना भासा प !\nरउवा चली गईनी बाकी राउर आवाज हमनी के दिल मे जनम जनम ले रही !\nComment by Brij bhushan choubey on October 10, 2011 at 3:25pm हिन्दुस्तानी संगीत मे गजल के का महत्व ब़ा उ कहेवाली नइखे हमनी के संगीत के एगो पहचान ह गजल ओह गजल के पहचान बन चुकल स्व .जगजीत सिंह जी अगर आज हमनी के बिच नईखी त इ गजल ना बल्कि पूरा संगीत जागत के एगो भारी क्षति ब़ा जेकरा के पूरा कइल आसान ना होई | भागवान ओह महान कलाकार के आत्मा के शांति देसु | Comment by Brij Kishor Tiwari on October 10, 2011 at 3:39pm हमरा लगे, एह बेला पर कहे के कुछहू नईखे .............\nसुने में असमर्थ बोले में असमर्थ लिखे में असमर्थ :'( :'( :'( Comment by Brij Kishor Tiwari on October 10, 2011 at 4:11pm "हुआ रुखसत "साज़ ओ आवाज" से सजाने वाला रे ग़ज़ल ...............आज तो तू बेवा हो गयी "\nसरोज बहिन के लिखल एह लाइन में सब समाहित बा ! Comment by sanjay kumar singh on October 10, 2011 at 4:40pm गजल के एगो विशेष वर्ग के घरौंदा से निकाल के हर आदमी से जोड़ेवाला एह जादूगर के निधन से संगीत जगत के अपूरणीय क्षति भइल बा . भगवान् एह महान कलाकार के आत्मा के शांति देस आ हर इंसान के एह सदमा से उबरे के शक्ति . Comment by NOORAIN ANSARI on October 10, 2011 at 11:03pm उजडल सुहाग ग़ज़ल के,बिछ्डल ओकर सच्चा मीत.\nआज अपना आत्मा के ना पाके अवाक् भईल संगीत.\nना जाने कौना देश में चल गईलेंन सबके छोड़ के जगजीत. केहू चाहि के भी ना भूल पाई तोहार अमर गीत.\nगजल संसार के अपूर्णीय क्षति, बचपन जेकर ग़ज़ल सुन सुन के जवान भईल.. वो महान सख्सियत के देहांत के खबर सुन के मन के केतना पीड़ा होत बा एकर शब्द में ब्यक्त कईल मुश्किल बा.. एगो अईसन ब्यक्तित्व जेकरा के दुनिया हमेशा नमन करी.भगवान उनका आत्मा के सुख शान्ति दे.. Comment by Rajeev Mishra "राजीव भोजपुरिया" on October 11, 2011 at 1:26pm प्रणाम एडमिन जी ,\nमहान गायक के हमार शत शत नमन बा ,\nजग में कुछु कर कीर्ति अइसन केहू भुलाए फेरु ना !\nजय भोजपुरी जिय भोजपुरी !! Comment by amrendra nath tripathi on October 12, 2011 at 8:16pm अमूमन लोगन केरी सिकायत कहूँ-कहूँ रही है कि जगजीत जी पैसै देखत हैं, ई जानकारी वहू हिसाबे गौरतलबि अहै। दुसरी बाति यू कि भोजपुरी अइसी लोक-लुभावन जुबान है जेहिका यहि इलाका से बहिरेउ रहै वाले गावै कै सतत कोसिस किहिन, आपन कंठ अजमायिन! जगजीत जी का हिये से सरधांजलि!! Comment


Bhatijwa Ke Maai Jayi Ka Devghar (Khesari Lal Yadav) Lyrics – Lyrics in Hindi\nBhatijwa Ke Maai Jayi Ka Devghar (Khesari Lal Yadav) Lyrics\nBhatijwa Ke Maai Jayi Ka Devghar Is Superhit Bhojpuri Bolbum Song Sung By Khesari Lal Yadav & Antra Singh Priyanka. It’s Released By Aadishakti Films Youtube Channel. The Lyrics Writer Of This Song Is Akhilesh Kashyap While Music Director Is Shyam Sundar.\nBhatijwa Ke Maai Jayi Ka Devghar Lyrics In Hindi –\nदेवरु के संघे देवघर नाही जाईब\nएकरा से निमन जल गावही चढ़ाईब\nअरे होलिये से पागल कके धs देले बाड़े !\nरहे सहे के ना इनका सहूर बा\nबानर के लक्षण इनका में भरपूर बा\nतोहार लउका तुरले बानी का ?\nमन करता की नईहर काल्हे भाग जाई का\nहोली के लोग ना जाला का ?\nऐ अंकल काहे सावन में रहतावs सनकल ?\nभतिजवा के माई जाई का\nपूछs सs देवघर जाई का ?\nभतिजवा के मौसी जाई का\nपूछs सs जलवा चढ़ाई का ?\nभतीजा तोर माईयो जाई का\nतोर मौसियो जाई का\nभतीजा तोर माईयो जाई का तोर मौसियो जाई का !\nअरे गउवे से गाड़ी जात बाड़ी सs बुक कराई का ?\nका ! का !\nदेवघर में मिले शंखपोला हो चलs किन लिहs भउजी !\nमनवा के साध तोहार पूरा नाही होई\nसुनतानी बाबाधाम जाई नाही कोई\nअरे सभे जाता भउजी नॉट फॉर चिंता !\nजाये के तs सभे केहू बाबा लगे जाई सुनs\nदुरी तs कके मेंटेन भउजी\nमुहवा में मास्क तू लगाई लिहs सुनs सेने\nटाइजर भी झोला में ले लेब भउजी\nतोहरा कहला से गवर्नमेंट बोलs मान जाई का\nकोरोनावा के माई मुर्दाबाद\nमुर्दाबाद ! मुर्दाबाद !\nगाला फाड़े लगलs लोग !\nफट जाये दी !\nभतीजा तोर माईयो जाई का तोर मौसियो जाई का\nदेवघर तs अबकी जाईब जा !\nभले पुलिस से पिटाईब जा !\nलागे अखिलेश हो मराईल तोहार मती\nरहिया में पुलिस कई दिहि दुर्गति\nअरे कुटा जईबs ऐ कश्यप !\nतs तू जुड़ा जईबू नs ?\nकेहू मेहरारू लोग पर हाथ ना उठावे सुनs\nएहि से लेके तोहके जाएम भउजी\nहर साल बाबा लगे हाजिरी लगवले बानी\nअसो भी जलवा चढ़ाएम भउजी\nऐ खेसारी तोहार देहिया दर्द झेल पायी का ?\nभईसी के दूध पीके बॉडी बनल बा !\nचाचा तू सक ना पईबs !\nचुप तोहरा माई के मास्टरी में चार हाली नौकरी लगाओ !\nएके पंचायत में पढाई ?\nरे भतिजवा …!\nअरे उड़ के आव ऐ ब्यास !\nपुरनके में घुसबs का ब्यास ?\nचाचा नाया गावs !\nजा आदते से लाचार बाड़s लोग ?\nतोर मौसियो जाई का !\nजिंदाबाद जिंदाबाद मत करs\nभतिजवा भड़क जाता !\nमम्मी ताता पे केछ कल दो तो !\nDevaru Ke Sanghe Devghar Nahi Jaaib\nAekra Se Niman Jal Gawahi Chadhaib\nAre Holiye Se Paagal Kake Dha Dele Bada Log !\nRahe Sahe Ke Na Enka Sahur Ba\nBaanar Ke Lakshan Enka Me Bharpur Ba\nTohaar Lauka Turale Bani Ka ?\nMan Karata Ki Naihar Kalhe Bhaag Jayi Ka\nHoli Ke Log Na Jala Ka\nAe Uncle Kaahe Saavan Me Rahatara Sankal ?\nBhatijwa Ke Maai Jayi Ka\nPuchha Sa Devghar Jayi Ka ?\nBhatijwa Ke Mausi Jayi Ka\nPuchha Sa Jalwa Chadhayi Ka ?\nBhatija Tor Maiyo Jayi Ka\nTor Mausiyo Jayi Ka\nBhatija Tor Maiyo Jayi Ka Tor Mausiyo Jayi Ka !\nAre Gauwe Se Gaadi Jaat Badi Sa Book Karayi Ka ?\nDevghar Me Mile Sankha Pola Ho\nChala Kin Liha Bhauji !\nManwa Ke Sadh Tohar Pura Nahi Hoyi\nSuna Tani Baba Dham Jayi Nahi Koi\nAre Sabhe Jata Bhauji Not For Chinta !\nJaye Ke Ta Sabhe Kehu Baba Lage Jayi Suna\nDuri Ta Kake Maintain Bhauji\nMuhawa Me Mask Tu Lagayi Liha Suna Sene\nTiser Bhi Jhola Me Le Leb Bhauji\nTohra Kahala Se Government Bola Maan Jayi Ka\nKoronawa Ke Maai Murdabaad\nMurdabaad ! Murdabaad !\nGala Faade Lagala Log !\nTa Faat Jaye Di !\nBhatija Tor Maiyo Jayi Ka Tor Mausiyo Jayi Ka\nDevghar Ta Abki Jaaib Ja !\nBhale Police Se Pitaib Ja !\nLaage Akhilesh Ho Marail Tohar Mati\nRahiya Me Police Kayi Dihi Durgati\nAre Kuta Jaiba Ae Kashyap !\nTa Tu Juda Jaibu Na ?\nKehu Mehararu Log Pa Hath Na Uthawe Suna\nAehi Se Leke Tohe Jayem Bhauji\nHar Saal Baba Lage Haziri Lagawale Bani\nAso Bhi Jalwa Chadhayem Bhauji\nAe Khesari Tohar Dehiya Dard Jhel Payi Ka ?\nBhaisi Ke Doodh Pike Body Banal Ba !\nChacha Tasak Na Paiba !\nChup Tohra Mastari Me4Hali Naukari Lagao !\nAeke Panchayat Me Padhayi ?\nRe Bhatijawa ..!\nAre Ud Ke Aawa Ae Byas !\nRe Bhatijawa !\nPuranake Me Ghusaba Ka Ae Byas ?\nChacha Naya Gawa !\nEkdam Aadate Se Lachaar Bada ?\nJindabad Jindabad Mat Kara !\nBhatijawa Bhadak Jata !\nMummy Chacha Par Case Kar Do To !


नक्कली बेटा बनाके नागरिकता बनावे खाजेवाला गिरफ्तार – Aapan Birgunj\nनक्कली बेटा बनाके नागरिकता बनावे खाजेवाला गिरफ्तार\nadmin प्रकाशित मिति - Jul 17, 201830\nवीरगंज, ३२ असार ।\nगैर नागरिक के बेटा बनाके नागरिकता दिलावे के खोजेवाला नक्कली बाबु के प्रहरी गिरफ्तार कईले बा ।\nवीरगंज महानगरपालिका वडा नं. ३२ के रहनियार नेक महम्मद द्वारा फिरोज अंसारी के आपन बेटा बनाके नागरिकता देलावे के खोजला पर उनका के प्रहरी हिरासत मे लेहले बा ।\n२०६३ साल में बनावल नक्कली जन्मदर्ता के आधार पर वीरगंज महानगरपालिका वडा नं. ३२ के वडा अध्यक्ष रेयाज अह्मद द्वारा नागरिकता खातिर सिफारिस कईल गईल रहे ।\nवडा अध्यक्ष रेयाज से तत्कालिन वडा नं. ३२ के सचिव बिन्दा साह द्वारा २०६३ साल में जन्म दर्ता बनावल गईल आ उनकरे पहल में नेक महम्मद द्वारा फिरोज अंसारी के बेटा बनाके नागरिकता बनावे के खोजल के आरोप लगावल गईल बा ।\nनेक महम्मद अत्यन्त गरिब व्यक्ति रहल आ उनका के रु. १० हजार रुपैया देवे के प्रलोभन में ई करावल सुनल गईल वडाअध्यक्ष रेयाज बतइनि ।


बिहार: महामारी के बावजूद के आई.आई.टी. में रिकॉड प्लेसमेंट.. - सिल्क टीवी न्यूज़\nHome बिहार बिहार: महामारी के बावजूद के आई.आई.टी. में रिकॉड प्लेसमेंट..\nबिहार: महामारी के बावजूद के आई.आई.टी. में रिकॉड प्लेसमेंट..\nPrevious articleतेजस्वी ने CM नीतीश पर साधा निशाना, कहा- नहीं संभल रहा बिहार तो दें इस्तीफा..\nNext articleराजद सुप्रीमो लालू यादव का फरमान, मकर संक्रांति पर गरीब-गुरबों को दही-चूड़ा खिलाएं पार्टी कार्यकर्ता और नेता..


आलोचना मने बिरोध कि चरित्र हनन…? – भोजपुरी साहित्य सरिता\nआलोचना मने बिरोध कि चरित्र हनन…?\nका जमाना आ गयो भाया, सभे अपनही मुँह मिया मिट्ठू बनत फिर रहल बाटे। बिरोधी पार्टी के भइला का नाते नीमन बाउर सभे बातिन के बिरोध कइल धरम बनवले लोग अपने भाषा के स्तर कहाँ ले गिरा लेलन,ओह पर आजु कुछ कहल मुँह ऊपर क के अकास में थूकल बराबरे कहाई। मने कनई में पत्थर फेंकला जइसने होखी। ओकरा संगे अइसन उदाहरण परोसल जवन केकरो के ई कहे के मजबूर क दे कि ‘कहाँ राजा भोज आ कहाँ गंगुआ तेली’। देखी-देखा उहो करे लागता, जेकर मुँह अइसन मुँहो न होखे। अइसनका लोग आजु के समाज में लमेरा अस जामल बा जे आम लोगन के जिनगी में उथल-पुथल त मचाइये रहल बा, संगही एह लोगन के मुखौटा आ पाखंड दूनों संसार में सभे के सोझा उजागिरो हो रहल बा। अपना मन के मठाधीश लो खाली राजनीतिए भर में नइखे, जिनगी के कूल्हिये छेत्र में बा। आउर त आउर अइसन लोगन से साहित्यो नइखे बाचल। भलही साहित्य कवनो भाषा के होखे।अइसनका साहित्यकार लोग कूइयाँ के बेंग लेखा अपना आगु केकरो के ना बूझे। सार्वजनिक जगहियों पर अइसनका लोग उलटी ढेर करेला। कुछ लोग कहेला कि ई एगो बेमारी ह,जवन छठे-छमासे उपरिया जाले। अइसन बेमारी के मरीज भोजपुरियो में कुंडली मारके बइठल बाड़ें। बोलत बेरा सकल बिक्षिप्त लेखा हो जाला, देखे सुने वालन के सुवाद आ मन दूनों बाउर हो जाला। कहल त इहो जाला कि अइसनका लोग अपना बुद्धि-विवेक से बलुक दोसरा के कहलका से चलेला। अइसन लोगन के खाति रउवा अपना हिसाब से कवनो विशेषण दे सकेनी।\nअतने भर बाति रहत, त कुछ ठीक रहित बाकि एगो आउर बरियार प्रेत एह घरी घुरिआइल बाटे। भोजपुरी के अस्मिता के दू दसक से एह प्रेत के प्रकोप के झेलत हो गइल बाकि ओकरा सेहत पर कवनो असर ना पड़ल। बाभन,बनिया,यादव जी आ दुका जी से होत माई, बेटी, बहिन, चाची, मौसी तक होत फलाना,ढेकाना के फलनिया,ढेकनिया तक के अपना लपेटा में ले चुकल बाटे। जेकरा के एह प्रेत से लड़े के चाही, उ लो एक-दोसरा पर आरोप-प्रत्यारोप लगावे में अझुराइल बा। भोजपुरी गीत-संगीत में पइसल अश्लीलता के जिमवारी साहित्यकार लोगन के होखे के चाहत रहे, बाकि उहो लोग ओकरा से शुतुरमुर्ग लेखा आँख मून के रेट में मुड़ी घुसा के बइठ गइल भा अजुवो बइठले बा। अभियो अपने राग आलाप रहल बा, हम बड़का, हम बड़का। अबरी त चोरवे के घरे डाका परि गइल बा, से चोरवा बिलबिलाइल बा आ धमकियो दे रहल बा, मने अब तुम्मोफेरी ओकरे? ‘शठे शाठ्यम समाचरेत’ आ ‘शठ सुधरहि सतसंगति पाई’ के विकल्पो लगावे में विवेक कम विशेष जेयादा देखाला। इहवों खेला बा, कुछ लो अइसनो बा खूब बाउर गवलस, अब छोड़ देले बानी कहला पर बड़का मंच। जे कबों ना गवले होखे, ओह मंच पर ठप्पा धारी आ जाव त ओह गरीब गवइया के छीछालेदर। चलीं ई भीतरी बात बा, एकरा पर बादों में विचार हो सकेला।\nअब दोष आ दोषी के निर्धारन के सबके अलग-अलग पैमाना बा। बुराई के बिरोध में झिझक काहें? का भोजपुरिया लोगन में अतनों आत्मबल नइखे बाचल जे बाउर के बाउर कहि सके। कहाँ गइल गमछा-लउर के सोच वाला निठाह भोजपुरिया। केकरो खातिर मनराखन बनला के जरूरत नइखे। जे सुधरत बा ते ठीक, जे नइखे सुधरत ओकरा कुजात काढ़ीं महराज। करीं हुक्का-पानी बन्न। जगाईं अपना भीतरि सूतल अस्मिता के समझे बूझे वाला मनई के। ढ़ेर भइल गोल-गोलबंदी, अब चलाईं चकबंदी। बाकि आलोचना भा बिरोध के सुर सामाजिक हित के खाति होखे न कि आपन व्यक्तिगत खुन्नस के निकलउवल। गेनवा त अपनही पाला में बा, अब जगहीं के परी। एही में सबकर भलाई बा आ अपने मातृभाषा के मरजाद।


पहिला चरण के मतदान काल्हु हो गइल, दूसरका दौर अतवार का दिने – टटका खबर\nपहिला चरण के मतदान काल्हु हो गइल, दूसरका दौर अतवार का दिने\n2nd Phase polling in Bihar on Sunday\n1st phase polling in Bihar passed off peacefully yesterday amidst tight security. 55% voters used their rights to select 47 MLAs in this phase. 2nd phase of polling will be done on Sunday and campaigning for this phase will end today evening.\nबिहार विधानसभा चुनाव के पहिलका दौर काल्हु मजगर सुरक्षा का बीचे बढ़िया से निबट गइल. एह दौर में पचपन फीसदी मतदाता वोट डललन. ४७ सीटन खातिर करावल गइल एह मतदान में ६३१ उम्मिदवारन के जीत हार के फैसला मतपेटी में बन्द हो गइल बा. एह में जदयू के २६, भाजपा के २१, राजद के ३१, लोजपा के १६, माकपा के ७ , भाकपा के ११, राकांपा के ३३, माले के १७, आ कांग्रेस के ४७ गो उम्मीदवार शामिल बाड़े.\nचुनाव के दुसरका दौर खातिर प्रचार के काम आजु साँझ से बन्द हो जाई. तबले हर पार्टी आपन पुरा लाव लश्कर एह काम में लगा दिहले बा. अतवार का दिन होखे वाला दुसरका दौर के मतदान में शिवहर, सीतामढ़ी, दरभंगा, मुजफ्फरपुर, समस्तीपुर, आ पूर्वी चंपारन जिला में वोट डालल जाई. एह दौर में ४५ सीट के चुनाव होखे वाला बा.\nपाँचवा दौर के मतदान वाला इलाकन में परचा दाखिल करे के आजु आखिरी दिन हऽ. काल परचा के जाँच होखी आ २५ तारीख तक नाम वापस लिहल जा सकी. एह दौर के मतदान ९ नवम्बर के होखे वाला बा.


... ... बाकी अब त बतिये कुल्हि बदलत जात रहल बा. पुरान साड़ी आ दू-अढाई सै रुपिया ले के शहर-बाजार में, लेवा त ना, बाकिर लेवे अइसन चीज सिये के कारोबार शुरू बा. बस एह में फोम रहेला पतराह, एकदम बिच में. सीआई, फराई, काट-डिज़ाइन एकदम लेवा अस. अब त नयो-नयो कपड़ा के बनि रहल बा. बड़े-बड़े सेठ लोग बेच-बनवा रहल बा. गाँव आ गरीब के कला अपना के पइसा पिट रहल बा लोग, अ आपन साज-समाज कुल्हि गाँव में भेजि रहल बा लोग. अब सुतरी आ बाधी के खटिया उडसल जा रहल बा. बैल उड़सलें, गाय उड़सली, नाद उडसल, हर, जूआठि, हेंगा उडसल, खरिहान गइल, अइसही एक दिन लेउवो चली जाई. जे अभि ले एकरा के डासत- उड़ासत बा, मने बिछावत-बटोरत बा, ओह किसान-मजूरा के सरकार आ सरकारी लोग उदबास लगावे पर तुलल बा. ई लोगवे उड़स जाई त लेउवो उडस जाई. लेवा बनेला सूती लूगा-धोती से नीमन- नीमन. आ सूती गरीब-गुरबा लोग के बेवत से बहरी के चीज हो गइल बा. आ अमीर लोग खातिर इ लेवा बा ना. अमीर लोग बहुते चिंता में बा हमनी खातिर.... हमनी के ह़ाथ के कउशलवे ऊ लोग कीन लेता, छीन लेता.\nई लेवा कतना काम के बा. कायदा से हमरा तब बूझाइल जब अपना लइका- फइका के ले के बाहर रहे के परल. ऊ शुरू के दिन. चाचा माने बाबू के रिटायर भइला के बाद, लइकन के पढावे खातिर बिहिया से शुरू भइल बाहर रहे के सिलसिला. तोसक त रहे बाकिर काम भर से कम. आ जवन रहलो रहे तवन पातर-पातर. एतना पातर कि जाड़ा में काम ना चलि पाइत. त माई कइलस का कि कुछ लेवा भेज देहलस. चउकी आ पलंग पर जवन तोसक रहे ओकरा तरे ए एगो भा दू गो लेवा बिछ गइल. अब तोसक तोसक लेखा लागे लागल. केकरा बले त लेवा के. खलिहा जवन रहे चउकी तौनू पर बिछ गइल. तोसक के ऊपर बेड-शीट. बेड शीट से तोपाइल मोटाई के राज के जानि पावे? एह मोटाई के तह में बाड़े स लेवा. एह मोटाई के देखि के कुछ लोग भरम खा गइल. बाबू के कमाई से हउवे ई मोटाई लोग समझे. असली राज त इ कि ई बाबू के कमाई तरे माई के मेंहनत, कला आ दुलार के मोटाई रहे. अउर केहू इ राज जाने चाहे ना जाने बाकिर सुरेश कांटक आ प्रकाश उदय एह राज के जरूर जानेलन. बिहिया से आरा होत एह लेवा, आ चाचा के तोसक संगे हमनी के आ गइलीं जा बनारस. ई लेवा आजो बा बिछल. बनारस से गिरिडीह आ गइल इ लेवा आ चाचा के तोसक. पीठ तर बाड़े स इ दूनो. हमारा सांस तर, कविता तर, बात- विचार तर, सुई डोरा के हर टोप में बाटे ममता. ई बोलाई लेवेला, सुताई लेवेला, ठोक-ठाक के. ई हमार आचार-विचार ह. एगो आधार ह. विवेक एगो, चीजन के समझे के.\nई हमार सकेती ह, फैलाव ह, एकरा पासे बाटे अनगिनत सपना. पुश्तैनी आग. हमार बीतल काल्हु आ कांपत -कुलाचत आजु.\nसात रंग के सात डोरा से सियाइल ह इ लेवा. ई सातो रंग बाजार के ना ह. माई के मन के रंग ह. ओकरा इन्द्रधनुषी कल्पना के रंग ह. आ माई त एगो- एक अकेल होली न. कतने बाड़ी कतने लोग के. ई हर काल में बाड़ी. एगो में कतने बाड़ी. इनका हाथ में अउर कतने चीजन के साथ सुईयो डोरा रहेला. सुई चलत जाले आगे-आगे, सपना जुडल जाला पीछे-पीछे. संजोग बनत जाला. धोती बाबा के, लूगा ईया के,लुंगी भइया के. बन गइल लेवा.\nएक दिन मन में एगो विचार आइल कि कि देखीं कवन हवे सबसे पुरान लेवा. बस ओही दिन से हम मिलावे लगलीं. कवन बा अइसन जवन बाबा के धोती से बनल बा. बाकिर उ आजु ले हमारा ना लउकल. बाबा के मुवला कतने साल भइल. ऊ लेवा का धइले होई. माई के बिआह के बेर के रजाई बा अब ले, फाटले होखे त का. ब़ाकिर बा. त का ऊ लेउवा ना होई? जरुर होई. हो सकेला कि ओकरा के फाटत देख के माई साट देले होखे कवनो साटन. आ ओ के चलते ऊ चिन्हाते ना होई. हम ओह लेवा पर एक बार फेनु लोटल चाहत बानी. अपना लइका-लइकिन के, माई के, भवहि के, बहिन-बहनोंई के, मेहरारू के सब के ओह पर उठावल-बइठावल-सूतावल चाहत बानी. ऊ लेवा आशिरवाद ह. जनमतुआ के जइसे सबसे पुरनिया के चादर भा गमछा में लपेटल जाला, ओहि तरे हम सबके लपेटल चाहत बानी. जरुर होई ऊ लेवा आ ओपर लइका-फइका लोढीयात होईहें.\nसुई के छेद में डोरा डाल पावे में आँख अब नइखे देत पहिले अस साथ. अगल-बगल जे बइठल बा, बोलत बतियावत, ओकरा देने बढ़ा देहली सुई आ धागा. आ चारो खूँट घूम-घूम, टोप पर टोप दनादन. एगो लेवा में लूगा के एक तह.. दू तह, तीन तह.. कतने तह. काया तबो खनहना. दूपहरिये में बइठली सिये अपना जाने खाली समय में. खाली समय के अइसन रचना सात पुहुत से चलल चलि आवत बा. ओरियानी तर बोलेला पंडुक आ सुई एने बढ़त जाले बढ़त जाले. जीवन के छंद रचत जाले. मान मनुहार के, प्रेम के, दुलार के. बूझउवल एगो बुझीं त- 'हती चुकी गंगा मइया हतवत पोंछ, भागल जाली गंगा मइया धर लइका पोंछ.'\nकवि एवं आलोचक बलभद्र झारखंड के गिरिडीह कालेज में हिंदी के असिसटेंट प्रोफ़ेसर हैं.\nShyam Bihari Shyamal 22 जुलाई 2011 को 8:17 am\nवाह... जीवंत बतकही... बधाई...\nramji 24 जुलाई 2011 को 10:37 am\nई त एकदम आपन बात भइल....लेवे प सुती के लेवा के अइसन नीमन बात पढ़े के मिलल हा...रउवा के बहुत बधाई बलभद्र जी....लेवा से जोड़ी के देखल जाऊ ता हमनी के संस्कृति भी मरही के कगार प लागत बिया...दुःख के ई बात बा की ओके हमनिए का मुआवातो बानी जा.....मजा आ गइल एके पढ़ी के... ....


’आरे लाल प्यारे लाल’ अउर ’मेरे साजन तरे कारण’ के संगीतमय मुहूर्त – Anjoria\nआनंद मीडिया एवं एंटरटेनमेंट के बैनर तले बनत दू गो भोजपूरी फिलिम ’आरे लाल प्यारे लाल’ अउर ’मेरे साजन तरे कारण’ के संगीतमय मुहूर्त पिछला दिने मुंबई के सना स्टूडियो में करावल गइल. एह मौका पर मौजूद रहले फिल्म जगत के ढेरे गणमान्य लोग खास कर के आनंद श्रीवास्तव, सुमीत बाबा, दामोदर राव, पी के जोशी, बालेश्वर सिंह, सपना, अपूर्वा, राहूल सिंह, बालकिशन सिंह, संजय भूषण पटियाला, बिपिन सिंह, बबलू सिंह वगैरह. दुनु फिलिमन के शूटिंग एक फरवरी से उत्तर प्रदेश के गोण्डा जिला मे कइल जाई.\n(संजय् भूषण पटियाला)


Know The Truth of Mia Khalifa Rihanna Greta Thunberg who tweeted on the Farmer Protest in India Bhojpuri – News18 Hindi\nBhojpuri Spl: किसान आंदोलन में बिदेशी दखल- जान ना पहचान, मौसी पांव लागीना\nअमेरिका में गला फार के गावे वली रिहाना (Rihanna) के भारत के किसान के बारे में का मालूम बा? फूहर सिनेमा में काम करे वली मिया खलीफा (Mia Khalifa) त इहो ना जानता होइहें कि खेती कइसे होला लेकिन उहो टुभुक देली.\nसरसती पूजा के तैयइयारी चलत रहे. बिनाबादनी पुस्तकालय में राय-बिचार खातिर लोग जुटल रहे. सब तय-तमान्ना हो गइल तs पुस्तकालय के सचिव गौरीकांत अखबार उठा के कहले, राजनीति के हाल तs अजबे हो गइल बा. किसान आंदोलन खेती के खुशहाली खातिर शुरू भइल रहे. अब एकरा में राजनीतिक नेता लोग भी घुसपैठ कर देले. भोट बनावे बिगाड़े के खेल शुरू हो गइल. किसान के नांव पs देश में राजनीति शुरु भइल तs विदेश में भी कांव- कांव होखे लागल. दिवाकर कवि कहले, ठीके कहत बानी गौरीकांत जी, भला बताईं, अमेरिका में गला फार के द गावे वली रिहाना के भारत के किसान के बारे में का मालूम बा ? फूहर सिनेमा में काम करे वली मिया खलीफा त इहो ना जानता होइहें कि खेती कइसे होला लेकिन उहो टुभुक देली. स्वीडन के ग्रेटा थनबर्ग के उमिरे केतना बा ? लेकिन भारत के किसान के समर्थन में उहो खाड़ा हो गइली. ऊ तs खैर कहीं कि ग्रेटा के गलती से पोल खुल गइल ना तs भारत के खिलाफ बड़का साजिश के पते ना चलित. ई तीनो लोग के भारत के बारे में कुछुओ नइखे मालूम. लेकिन बहती गंगा में हाथ धोवे खातिर फटाक से कूद गइल लोग. जान ना पहचान, मौसी पाव लागीना. लेखक विजय विनायक पूछले, कइसन साजिश ?\nग्रेटा के गलती से खुलल पोल\nदिवाकर कवि कहले, जब कुछ अदिमी के कम उमिर में कामयाबी मिल जाला तs ओकरा से सम्हरले ना सम्हरे. स्वीडन के रहे वली ग्रेटा थनबर्ग के उमिर अबहीं कुल्लम 18 साल बा. लेकिन पर्यावरण कार्यकर्ता के रूप में उनकर दुनिया भर में नांव बा. ग्रेटा भी किसान आंदोलन के समर्थन में ट्वीट कइले रही. नदान ग्रेटा गलती से अपना ट्वीट में भारत के खिलाफ अंतरराष्ट्रीय दबाव बनावे वला जोजना के भी साझा कर देली. तब लोग के पता चलल कि बिदेशी लोग किसान आंदोलन के आड़ में भारत के डंवाडोल कइल चाहत बाड़े. ग्रेटा ट्वीट में कहले रही- विरोध प्रदर्शन में शामिल होइए, एकजुटता वाली तस्वीर ई मेल कीजिए. भारत से किसान आंदोलन के फोटो, बीडियो मंगावल जात रहे जवना से कि ट्वीटर पs भारत सरकार के खिलाफ माहौल बनावल जा सके. भारत सरकार पs दबाव बनावे के खातिर प्रोपगंडा फैलावे के साजिश रहे. 4-5 फरवरी के ट्वीटर पs तहलका मचावे के पलानिंग रहे. जब ग्रेटा के आपन गलती के इलिम भइल तब ऊ आपन ट्वीट के डिलीट कर देली. लेकिन तब ले उनकर पोल पट्टी खुल गइल रहे.\nमिया खलीफा केतना जाने ली खेत-किसानी?\nविजय विनायक पूछले, ग्रेटा थनबर्ग के नांव तs सुनले रहीं लेकिन ई मिया खलीफा अउर रिहाना के हs ? दिवाकर कवि कहले, इनका लोग के परिचय मत्ते पूछीं तs ठीक बा. अइसनो-अइसन लोग अतना गंभीर आंदोलन पs जहर उगिलिहें, केहू सोचले ना रहे. मिया खलीफा के उमिर 27 साल बा. पहिले ई अमेरिका के फूहर सिनेमा में काम करत रहीं. बियाह कइला के बादो ऊ देह देखावले सिनेमा में काम करत रही. एही में बिबाद उनकर मरदाना से अलगाव हो गइल. परिवार जब उनका काम से नफरत करे लागत तs 2016 में ऊ गंदा सिनेमा छोड़ देली. उनकर परिवार लेबनान से 2001 में अमेरिका गइल रहे. लेबनान खुद्दे साम्प्रदायिक हिंसा के आग में जले वला देश रहल बा. इहां ईसाई- मुसलमान अउर शिया सुन्नी के लड़ाई में ना जेने केतना आदिमी के जान चल गइल.\nअपना मंडवा में भूला गइली, दोसरा के मंडवा में गीत\nकिसान के मानवाधिकार के बात करे वली मिया खलीफा के सबसे पहिले तs अपना देश में इंसानियत के बात उठावल चाहत रहे. लेकिन ऊ तs खून से लाल लेबनान के छोड़ के अमेरिका भाग गइली. उहावां निक जबून काम से डॉलर के कमाई कइली. उनका तs लेबनान में जा के आंदोलन करे के चाहीं. लेकिन चमक दमक के जिनगी जिये वला मिया खलीफा अब अमेरिका से बइठ के भारत के अंदरुनी मामला में बोल रहल बाड़ी. जहां तक बात रिहाना के बा तs ऊहो अमेरिका के गायिका हई. उनकर परिवार वेस्टइंडीज के बारबाडोस से अमेरिकी गइल रहे. गायिकी के बदौलत रिहाना चार हजार करोड़ रोपेया से अधिका कमाइल बाड़ी. अमेरिका अपनहीं गोरा-कला के लड़ाई में अझुराइल बा. अतना खुशहाल देश में आज ले काला लोग के सम्मान ना मिलल. रिहाना एकरा विरोध में आज ले तs कवनो जोरदार आंदोलन ना कइली. खाली ट्वीट अउर भाषण कइला से का होई. ई बात सही बा कि रिहाना कोरोना काल में 15 करोड़ रोपेया दान देले रही. लेकिन भारत के किसान आंदोलन से उनकर कवनो लेना देना ना रहे. तबहुओं दुनिया में चर्चा बटोरे खातिर ट्वीट कर देली.\nकिसान आंदोलन पs राजनीति के रंग\nसब लोग के बात सुन के गौरीकांत जी कहले, आपन-आपन राजनीति चमकावे के फेर में कुछ लोग किसान आंदोलन के भटका देले. महेन्द्र सिंह टिकैत राजीव गांधी के जमाना में बरियार किसान आंदोलन कइले रहन. ओकरा बादो किसान के समस्या खतम ना भइल. तीस-पैंतीस साल बीत गइल लेकिन किसान के तकलीफ जस के तस बा. महैन्द्र सिंह टिकैत के एक खूबी ई रहल कि ऊ किसान आंदोलन पs राजनीति के रंग ना चढ़े देले. लेकिन उनकर लइका राकेश टिकैत खुल्लमखुल्ला आंदोलन के राजनीतिक मंच बना देले. अब किसान से अधिका यूपी में जाट भोट के एकजुट होखे के बात हो रहल बा. 1987-88 में महेन्द्र सिंह टिकैत के भारत में सबसे ब़ड़ किसान नेता मानल जात रहे. लेकिन ऊ कबो चुनाव ना लड़ले. राकेश टिकैट तs अपना बाबूजी के पासंगो में नइखन. तबहुओं ऊ चुनाव में किस्मत आजमा चुकल बाड़े. 2007 के यूपी बिधानसभा चुनाव में ऊ खतौली से निरदलीय खाड़ा भइल रहन. लेकिन जीते के कहो जमानते जपत हो गइल. 2014 में राकेश टिकैत अमरोहा से राष्ट्रीय लोक दल के टिकट पs चुनाव लड़ले. लेकिन फेन जमानत जपत हो गइल. राकेश टिकैत तs राजनीतिक आदिमी हवें. उनका किसान आंदोलन में तs राजनीति के भाव बा. ऊ अपना बाबूजी जइसन खांटी किसान नइखन. ऐह से अब ई आंदोलन पहिले जइसन ना रह गइल. गौरीकांत जी कहले, अइसे ई हमार बिचार बा, रउआ सभे अलग राय रख सकिना. (लेखक वरिष्ठ पत्रकार हैं.)\nBhojpuri Bhojpuri News Farmer Protest Greta Thunberg Kisan Andolan Mia Khalifa Rihanna पटना रांची लखनऊ वाराणसी


टटका खबर (बियफे, 13 अगस्त 2015, देश-दुनिया) – टटका खबर\nटटका खबर (बियफे, 13 अगस्त 2015, देश-दुनिया)\nसंसद के मानसून सत्र कांग्रेस के महतारी बेटा का चलते जीएसटी के पास करवला बिना खतम हो गइल बाकिर सरकार के कहना बा कि हर हाल में अप्रेल 2016 से जीएसटी लागू करा दीहल जाई. वित्त मंत्री अरुण जेटली आजु कहलन कि कांग्रेस के बस एके गो मकसद रहुवे कि जीएसटी बिल पास मत होखो आ एकरा खातिर ऊ आपन पूरा ताकत लगा दिहलसि. बाकिर सरकार का लगे आपनो रणनीति बा जवना से ऊ एकरा के समय से लागू करा दीहि. बाकिर एह रणनीति के कवनो खुलासा ना कइलन जेटली.\nभाजपा अब कांग्रेसी सांसदन के इलाका में आपन पूरा ताकत झोंक के लोग के बताई कि कइसे कांग्रेस देश के विकास का राह में बाधा बन के खड़ा बिया. पीएम मोदी के कहना बा कि कांग्रेस के बस एगो परिवार बचावे के चिंता बा जबकि भाजपा के चिंता देश बचावे के बा. ओने राहुल गाँधी आजुओ पीएम मोदी पर आपन हमला जारी राखत कहलन कि मोदी के दमदार नेता बूझत रहुवन बाकिर अब पता लाग गइल बा कि इनका में कवनो दम नइखे. ओने काल्हु संसद में चिट देख देख के भाषण करेवाला राहुल के चिट सोशल मीडिया पर चरचा में रहल. चिट देख के पता चल गइल कि अपना महतारी लेखा बेटो के हिन्दी पढ़े ना आवे आ आपन भाषण रोमन लिपि में लिखले रहेलें राहुल.\nहिमाचल प्रदेश के चम्‍बा जिला में आजु बियफे का दिने एगो बस गहिरा खाई में गिर पड़ल जवना से नाहियो त नौ जने के मौत हो गइल आ आठ जने घवाहिल हो गइलें.\nजम्मू-कश्मीर के शोपियां में एगो मस्जिद के बाहर भइल विस्फोट में करीब एक दर्जन लोग घवाहिल हो गइल बा. पुलिस के कहना बा कि बाहर से कुछ फेंकल ना गइल जबकि घाहिलन के कहना बा कि मस्जिद के आंगन में ग्रेनेड जइसन कुछ सामान लपेट के एगो बरतन में राखल रहुवे.\nमध्यप्रदेश काडर के आईएएस अधिकारी ओम प्रकाश रावत के आजु चुनाव आयुक्त नियुक्त क दीहल गइल. उनकर कार्यकाल आपन पद लिहला का दिन से मानल जाई.\nसुरक्षा एजेंसियन के कहना बा कि आतंकी स्वतंत्रता दिवस के मौका पर बीजेपी दफ्तरन के निशाना बना सकेलें आ पैरा ग्लाइडर के इस्तेमाल कर सकेलें.\nदहेज के एगो केस में राधे माँ के अगवाह जमानत के निहोरा मुंबई के सत्र अदालत आजु खारिज क दिहलसि. पता ना कइसे होखेला कि तीस्ता, पचौरी, मारन जइसन लोग के त तुरते जमानत दे दीहल जाला बाकिर आसाराम बापू, साध्वी प्रज्ञा जइसन लोग का मामिला में अइसन ना हो पावे. याकूब के मामिला के सुनवाई खातिर रातो में अदालत के दरवाजा खुल जाला बाकिर नेशनल हेराल्ड मामिला में सोनिया आ राहुल के मुकदमा सुने के समय ना मिल पावे अदालतन के. एह बात के जानकारी कवनो कानून विशेषज्ञे दे सकेलें.\nबिहार में महागठबन्हन के झटका देत जदयू के बागी विधायक राजीव रंजन बियफे का दिने भाजपा ज्वायन कर लिहले बाड़न. इस्लामपुर से विधायक राजीव रंजन भाजपा के बिहार अध्यक्ष मंगल पांडेय के मौजूदगी में अपना समर्थकन साथे भाजपा में शामिल भइलन.\nबिहार विधानसभा चुनाव के नज़दीक आवते महागठबन्हन में दरार पसरे लागल बा. आजु शरद पवार राकांपा एह गठबन्हन से नाता तूड़े के एलान करत अकेले चुनाव लड़े के एलान कइले बिया. मुलायन के सपा के बिहार ईकाई के लोगो नाराज बा कि सपा के एको सीट नइखे दीहल गइल. अपना दुनू बेटन के राजनीति में उतारे खातिर बेचैन लालू राबड़ी जदयू के दीहल हर जहर पीए के तइयार हो गइल बावे लोग.\nबकर-बकर करे वाला बिहारी बाबू अपना मेहरारू के विधायकी के टिकट मिले के भरोसा मिलला का बाद आपन सुर बदल लिहले बाड़न. बतावल जात बा कि भाजपा उनका के भरोसा दिहले बिया कि अगर कवनो कारण से विधायकी के टिकट ना दीहल जा सकल त विधान परिषद में जरूरे दे दीहल जाई.\nउत्तर प्रदेश में तीन स्तर के पंचायती चुनाव के एलान 13 सितंबर भा ओकरा बाद कहियो कइल जा सकेला, एह बात के संकेत लखनऊ से आवत बा.\nउत्तर प्रदेश विधानसभा के मानसून सत्र काल्हु शुक 14 अगस्त से शुरू होखे वाला बा. सत्र पूरा हंगामेदार होखी आ यादव सरकार यादवन के चरचा पर दबाव में रहे वाली बा.\nदेश में साइकिल उद्योग के जनक ओपी मुंजाल के बियफे का दिने निधन हो गइल. ओपी मुंजाल हीरो साइकिल्स के संस्थापक रहले.\nपुरान गाड़ी बेचे वालन के अब डेढ़ लाख रुपिया तक के मुनाफा हो सकेला नया गाड़ी खरीदला पर. केन्द्र सरकार एह दिसाईं एगो नया योजना ले आवे वाली बा जवना से सड़क पर से दस बरीस से अधिका पुरान गाड़ियन के हटावल जा सके.\nबम्‍बई उच्‍च न्‍यायालय मैगी नूडल्‍स पर लगावल रोक हटा दिहलसि बाकिर एकर दुबारा बिक्री तबले ना शुरु हो पाई जबले एकर हर किस्म के नूडल्स के पाँच पाँच गो नमूना पंजाब, हैदराबाद आ जयपुर के मान्‍यता प्राप्‍त प्रयोगशालावन से जाँच में सही नइखे मिल जात. एह काम खातिर नेस्ले के छह हप्ता के समय दिहले बिया अदालत.\nरुपिया के दाम में गिरावट आजुओ जारी रहल आ रूपया डालर के मुकाबले 32 पइसा कमजोर हो गइल. पिछला दू बरीस के सबले कमजोर दर रहल आजु रुपिया के. दोसरा तरफ शेयर बाजार में कुछ लिवाली देखल गइल आ सेंसेक्स 37 अंक आ निफ्टी6अंक के मामूली बढ़त ले के बन्द भइल.\nमिस्र में भयंकर गरमी आ लू का चलते नाहियो त 15 लोग के मौत हो गइल बा. एह साल गरमी से मरे वाला लोग के गिनिती 76 पार कर गइल बा.\n17 अगस्त का दिने यूएई के यात्रा पर जाए वाला पीएम नरेन्द्र मोदी ओहिजा के प्रसिद्ध शेख जायद मस्जिदो के दौरा करीहें. 34 बरीस बाद कवनो भारतीय प्रधानमंत्री यूएई के दौरा पर जइहें. ओहिजा उनुका स्वागत समारोह में शामिल होखे खातिर अबहियें 48 हजार लोग आपन नाम लिखवा चुकल बा.\nपाकिस्तान के एगो सैनिक अदालत पेशावर में सेना के स्कूल पर भइल हमला में शामिल छह गो खूंखार आतंकवादियन के मौत के सजा सुना दिहलसि बियफे का दिने.\nभारत-पाकिस्तान के बीच एनएसए स्तर के बातचीत शुरु होखे का ठीक पहिले माहौल सही करे खातिर पाकिस्तान सरकार हाफिज सईद के जमात-उद-दावा के संदिग्ध संगठनन के सूची में डाल दिहले बिया आ ओकरा काम पर निगरानी राखे के बात कहले बिया. बाकिर पूरा दावा से कहल जा सकेला कि बातचीत खतम होखते पाकिस्तान आपन ई फैसला वापिस ले ली.\nइराक के बगदाद के एगो बड़हन बाजार में ट्रक बम विस्फोट करा के 67 लोग के जान ले लिहल गइल आ डेढ़ सौ से अधिका लोग घवाहिल हो गइल बा. एगो इस्लामिक स्टेट गुट एकर जिम्मेवारी सकरले बा आ शिया इलाका में अउरी हमला करे के कहले बा.\nगॉल क्रिकेट टेस्‍ट में पहली पारी में 192 रन के बढ़त हासिल कइला का बाद भारत दुसरका पारी के खेल में श्रीलंका के दू गो विकेट झटक के अपना के मजबूत कर लिहले बा. भारत अपना पहिला पारी में 375 रन बनाके आउट हो गइल आ खेल खतम होखे के बेरा श्रीलंका दू विकेट गँवा के महज पांच रन बनवले रहुवे.\nजर्काता में विश्‍व बैडमिंटन चैम्‍पियनशिप में भारत के सायना नेहवाल अउर पी वी सिंधू र्क्‍वाटर फाइनल में पहुंच गइल बाड़ी. महिला डबल्‍स में ज्‍वाला गुट्टा आ अश्‍विनी पोनप्‍पा के जोड़ीओ र्क्‍वाटर फाइनल में पहुंचल बा. जबकि पुरूष सिंगल्‍स के प्री-क्‍वार्टर फाइनल में के. श्रीकांत आ एच. एस प्रणय के हार हो गइल.\nयूरोप दौरा पर गइल भारतीय पुरूष हॉकी टीम स्‍पेन के साथ तीन मैच के श्रृखंला दू-एक से जीत लिहलसि. आजु बियफे का दिने टेरासा भइल तिसरका मैच में भारत स्‍पेन के चार-दू से हरा दिहलसि.


सजा सुनावें में लागल बीस बरीस, जमानत मिलल दू दिन में – टटका खबर\nसजा सुनावें में लागल बीस बरीस, जमानत मिलल दू दिन में\nजोधपुर 07 अप्रैल. जोधपुर के अदालत से कांकाणी हिरण शिकार का मामिला में दोषी पावल गइल फिल्म अभिनेता सलमान के बीस बरीस चलल मुकदमा का बाद पाँच बरीस के ोल आ दस हजार रुपिया के जुर्माना के सजा मिलल रहुवे. बाकिर समरथ के नहीं दोष गुसाईं वाला अंदाज में दू दिन में सेशन कोर्ट से आजु जमानत मिल गइल. इहे बहुत बा कि ऊनुका दू राति जेल में काटे के पड़ल.\nसत्र न्यायाधीश रविन्द्र कुमार जोशी दुनु पक्ष के सुनला का बाद जमानत पर सलमान के छोड़े के फैसला कइलन. सलमान का तरफ से कहाइल रहे कि ऊ अदालत के आदेश हमेशा मानत आइल बाड़न एहसे उनुका के जमानत मिल जाए के चाहीं.\nबाकिर जमानत के विरोध करत लोकअभियोजक के कहना रहुवे कि सलमान के एगो गंभीर आरोप में सजा मिलल बा एहसे उनुका के जमानत जनि दीहल जाव.\nसलमान के 25-25 हजार रुपिया के दू गो बाण्ड पर जमालत मिलल बा. साथही उनुका पर रोक लगावल गइल बा कि अदालत से आदेश लिहला बिना ऊ विदेश ना जइहें.\nTags: जमानत, सलमान खान, हिरण हत्यी\nचारा घोटाला में जेल काटत लालू प्रसाद के सुप्रीम कोर्ट जमानत दिहलसि


एगो अउरी बगावत क आग लहकल मुहूर्त भइल एक और बग़ावत की आग के – Anjoria\nएगो अउरी बगावत क आग लहकल मुहूर्त भइल एक और बग़ावत की आग के\nसिस्टम लोग खातिर बनल भा बनावल जाले, बाकिर सिस्टम क हिसाब से लोग ना बनावल जा सके. जबहिए अइसन कोशिश होखि त बगावत त होखबे करी. इहे संदेश ले के आवत बा निर्देशक दिनेश मिश्रा के अगिलका फिलिम “एक और बग़ावत की आग”. निर्माता बलराम सी शर्मा अउर सुनील दतिया के एह फिल्म क म्यूजिकल मुहूर्त हाल ही में धूम-धाम से मुंबई का कृष्णा स्टूडियो में कइल गइल. एह मौका पर गायिका रेखा राव, अलका झा आ आलोक कुमार क अलावे फिल्म के कलाकार कल्पना शाह, शुभी शर्मा, कृष्णा पाण्डेय वगैरह मौजूद रहलें.\nट्रिनिटी एंटरटेनमेंट के बैनर तले बनत एह फिल्म में विजयलाल यादव, कल्पना शाह, मणिराम शर्मा, काजल, शुभी शर्मा, कृष्णा पाण्डेय जइसन सितारा आपन जौहर देखइहें. कहानी आ पटकथा विंध्या शुक्ला के बा, संगीत बावे माणिक दा के.\nनायक ना खलनायक हईं हम – कहलन समर्थ चतुर्वेदी\nनिरहुआ बनलन बिग हिन्दुस्तान म्युजिक अवार्ड के चेहरा


खुदरा कारोबार में विदेशी किराना के विरोध के ठोस आधार – Anjoria\nDec 12, 2012 विदेशी किराना\n– जेमिन पांचाल\nसवाल उठावल गइल बा कि वित्त में स्नातकोत्तर उपाधि वाला मनई खुदरा कारोबार में विदेशी किराना के विरोध कर सकेला जबकि देश के अर्थतंत्र में धन ले आवे के ई पकिया तरीका बा.\nत हमार जबाब सुन लीं –\nजी हँ, एगो वित्तविद् समुझे ना. ऊ त दोसर सामाजिक आर्थिक पहलू महटियावत बस संख्या आ आँकड़ा से काम चलावेला. बाकि ओकरा ला इहो बहुते खास होला कि नीति के इस्तेमाल में कइसे ले आवल जात बा आ इहो देखल कि दोसर कवन राह हो सकेला जे अर्थव्यवस्था के निकहा तरीका से मजबूती देव.\nसबले पहिले त ई जान जाईं कि विरोध विदेशी सामान से भा विदेशी निवेश से नइखे. स्वार्थी तत्व, जवना में मीडिया आ सरकार दुनु शामिल बाड़ी स, जान बूझ के एह तरह के गलत बात फइलावत बाड़ी स. केहू विदेशी निवेश भा विदेशी सामान के विरोध नइखे करत आ कवनो एगो ब्रांड के दोकानो खोले के विरोध नइखे होत.\nदेखीं त एह सरकार पर भरोसा नइखे कि ई आर्थिक नीतियन के सही तरीका से लागू कर सकेले. अपना एह बात के प्रमाण में हम सरकार के पिछला आठ साल के काम देखा सकीले. अगर खाली नीति बना दिहला से आर्थिक हालात सुधर जाए वाला रहीत त हमनी का एगो स्वर्ग मे रहत रहती स.\nएको बेर ई नइखे कहल गइल कि खाद्य उत्पाद, वितरण आ विपणन के मौजूदा इंतजाम चाक चौबंद बा. एहमें अनेके समस्या बाड़ी स, बहुते सवाल बाड़ी स, जवना के जवाब खोजे के जरूरत बा जेहसे किसान के शोषण रोकल जा सके आ वितरण विपणन के स्तर सुधारल जा सके. बाकिर एह ला विदेशी किराना कवनो जवाब नइखे. राज्यन के सहयोग आ ओकरा भण्डार गोदामन के सही इस्तेमाल बेसी जरूरी बा. शोषण रोके खातिर कड़ा कानून बनावे आ लागू करे के जरूरत बा.\nजहाँ ले चालीस लाख नया रोजगार बढ़ावे के सवाल बा सरकार के कहना झूठ साबित करे ला तथ्य जानल जरूरी बा कि दुनिया भर में वाल मार्ट में बमुश्किल २१ लाख कर्मचारी काम करेले. एहसे विदेशी किराना से लोग के बढ़िया रोजगार मिले के बात कइल बेकार बा.\nजइसे कि पहिले कहले बानी, थोड़ देर ला मानियो लिहल जाव कि दुनु नीति सही बाड़ी स तबहियो एह नीतियन के लागू करावे के जिम्मा एही भठियारा सरकार का हाथ में होखी, जवन बढ़िया से बढ़िया नीति के बंटाधार करे में माहिर बिया. बढ़िया से बढ़िया नीति के सही तरीका से लागूओ करावल जरूरी होले. नीति त बस माध्यम होली स सरकार के नियत पुरावे के. एहसे जब नियते खराब होखी त कवनो नीति बढ़िया बनिए ना सके. आ ओकर बढ़िया परिणाम कबो नइखे मिले वाला.\nएहसे विदेशी किराना के विरोध नीति का रूप में नइखे होत, आ हम सोचत हईं कि ई बढ़िया बात बा देश ला, विरोध होखत बा एह ढाँचा का चलते जवना में विदेशी किराना ले आवे के बात कइल जात बा. एह मौजूदा ढाँचा में विदेशी किराना बड़का आफत बनि जाई.\nअब आईं स्थानीय उत्पादन खरीदे का बात पर. सरकार बात करत बिया तीस फीसदी खरीद स्थानीय बाजार से करे के प्रावधान के. एह बात के अइसन गोलमोल तरीका से कहल गइल बा कि विदेशी स्टोर स्थानीय व्यापारियन से विदेश से आयातितो सामान एह में खरीद सकीहे स आ प्रावधान ओकरा पक्ष में रही. एह तरह स्थानीय उद्यम के बढ़ावा देबे वाला बात बेमतलब हो जात बा. असल जरूरत एह बात के बा कि प्रावधान में साफ कहल जाव कि एह तीस फीसदी में सिर्फ देश में उत्पादित आ निर्मित सामाने खरीदल जा सकेला. एह ला जरूरत पड़े त तकनीको देबे के, बाहर से ले आवे के, इंतजामो रहे के चाहीं जेहसे कि देश के उद्यम आपन स्तर आ उत्पादन सुधार सकसु.\nविदेशी किराना में ५१ फीसदी के भागदारी दे के प्रबंधन पर काबिज होखे के बात के सैद्धांतिक विरोध बा. ई निवेश ४९ फीसदी से कम होखे के चाहीं जेहसे कि प्रबंधन पर विदेशी काबिज ना हो सकसु.\nसाथ ही स्थानीय दुकानदारनो के बराबर के मैदान दिहल जरूरी बा. यूरोप भा अमेरिका में सरकार अपना लोगन के निकहा सबसिडी देबेली स भा अइसन प्रावधान राखेली स कि विदेशी उद्यम ओह देश के उद्यम के नुकसान ना पहुँचा पावे. अपनो देश में अइसन इंतजाम कइल जरूरी बा.\nकवनो बात के एकांगी नजरिया से देखल समुझल ना जा सके. हर बात के ओकरा समग्रता में देखला के जरूरत होला. हम समुझत बानी कि विदेशी किराना के विरोध का बारे में हम आपन बात कह लिहनी. अब एकरा खिलाफ जवन तर्क दिहल जा सकेला ओकर स्वागत बा जेहसे कि बहस आगे बढ़ावल जा सके.\nएह लेख के जेमिन पाँचाल के वेबसाइट से अनूदित कइल गइल बा. जेमिन से ट्वीटर पर संपर्क कर सकीलें.


मिसिर पुराण: जीउतिया: बलिदानी जीमूतवाहन के ईयाद के परब\nजीउतिया: बलिदानी जीमूतवाहन के ईयाद के परब\n[ एह लेख के प्रकाशन भोजपुरी साहित्य के ई पत्रिका आखर के सितंबर 2015 में हो चुकल बा पत्रिका पढे खाति आखर के वेबसाइट www.aakhar.com पे जाईं ]\nए अरियार ! का बरियार !!\nबैठे के दे देबो सिंहासन पाठ\nराम जी से कहिह\nफलनवा के माई भुखल बाड़ी जिउतिया ......\nइहे कह के पीढ़ा के जवना पे जीउत महाराज बिराजेलें पाँच बार उठावल बईठावल जाला । ई कवनों बेद पुराण के मंतर ना ह । लोक संस्कृति में मुंहे मुंहे फैलल लबेद ह । जवना में कवनों विशेष लिखित विध ना होखे । बरत त्योहार के विध के एक पीढ़ी से दोसर पीढ़ी तक, एक समाज से दोसर समाज तक देखादेखी आ मुंह से कहल बातन से ही आगे बढ़ेला । हरेक परब के अलग विध, व्यवहार आ मान्यता आ सभे अलिखित । चिल्हो- सियारो के कथा, बहुला के कथा आ नाजने केतना लोक कथा । आज के वैज्ञानिक जुग में एह तरह के हरेक परब के बुद्धिजीवी लोग नकार दिही । बाकी कवनों निर्णय लेवे से पहिले लोक परब आ ओकर पाछे के छुपल गूढ रहस्य के जानल बहुत जरूरी बा । काहे एह परब के लोक व्यवहार में एतना प्रचलित करल गईल ? काहे लोगन के धरम के भाय देखा के एह परब के मनावे खाति बाध्य कर दिहल गईल । अयीसने कुछ पहलू के छुवत एह लेख के माध्यम से पढ़ीं जीउतिया जईसन लोक परब के बारे में ।\nहमनी के सामाजिकता के मजबूत करे में लोक व्यवहार, संस्कार, संस्कृति आ परब-त्यौहार के विशेष महत्व बा । सभे परब-त्यौहार के पाछे पुरखन के वैज्ञानिक सोच जेहमें शारीरिक, मानसिक स्वास्थ्य के बढ़ावे के, पारिवारिक आ सामाजिक ढांचा के मजबूत करे के गूढ आ गहीर बात छुपल बा । अईसन परब-त्यौहार में तीज आ जीउतिया के नाम सबसे ऊपर बा ।\nजीउतिया भा जीवित्पुत्रिका व्रत के माने ह कि संतान के उमीर- अर्दोआय बढ़ावे खाति कइल जाला । जेकर संतान ना होखे उहो मेहरारू लोग एह बरत के करेली । जीउतिया आश्विन महिना के अनहरिया (कृष्णपक्ष) के अष्टमी के मुख्य रूप से भोजपुरी बहुल इलाका पूर्वी उत्तरप्रदेश, बिहार आ मिथिलाञ्चल में मनावल जाला ।\nजीउतिया के कथा\nजीउतिया के प्रचलित कथा लोग एह बरत के दिन पढे ला । कथा में राजा जीमूतवाहन के आपन प्रजा के प्राणरक्षा में आपन प्राण के आहुती देवे के आ फेर प्राण हरेवाला से लमहर उमीर के आशीर्वाद पावे के चर्चा बा । कथा शंकर जी के माध्यम से पार्वती जी के सुनावल जाता । हिमालय क्षेत्र में एगो गंधर्व के राज्य रहे । राजा जीमूतकेतु बहुते दयालु रहलें हमेशा धरम करम में लागल रहस , एहसे जनता स्वछंद हो गईल रहे आ एक दिन महल के घेर लेलस । राजा आपन राज आपन गोत्र के लोग के सौंप के आपन बेटा जीमूतवाहन के साथे मलय पहाड़ पे चल गईले । एक एक रोज जीमूतवाहन घुमत रहले त एगो पहाड़ के चोटी पे हड्डी के ढेर देखाई पड़ल । पुछला से मालूम पड़ल की ई सब गरुड़ के करामात ह । आगे बढ़ले त एगो बूढ़ी रोवत रहली । पुछलें त उ कहली-\n“हम नागलोक के रहेवाला हईं । ई जेतना हड्डी देखत बाड़s उ सब नाग के हड्डी ह । गरुड़ से करार बा कि रोज एगो नाग उनकर भोजन बनी । आ जेह दिन गरुड़ के भोजन ना मिली उ सभ नाग के एके बेर खतम कर दी । आज हमार बेटा शंखचूड़ के बारी बा । एही से रोवत बानी , एहिजा गरुड़ से गोहार लगावे खाति आइल बानी ।“\nजीमूतवाहन ओह बुढ़िया के समझवले- “हम तहार बेटा के जगह पे जाईब” ।\nआ लाल कपड़ा में अपना के लपेट के बलि स्थान पे सुत गईले । गरुड़ आईले आ लाल कपड़ा में लपेटाईल जीमूतवाहन के पंजा में दबा के उड़ गईले आ पहाड़ पे ले जाके बईठ गईले ।\nगरुड़ के आश्चर्य भईल कि पंजा में दबोचला के बादो तनिको आह-उह के आवाज ना आइल । उ लाल कपड़ा हटा के देखले त जीमूतवाहन रहलें । उनकर परिचय पुछले त जीमूतवाहन सब किस्सा सुना दिहले । गरुड़ उनकर बहादुरी अवरू दोसरा के प्राण-रक्षा खाति आपन बलिदान देवे के हिम्मत से बहुत प्रभावित भईले । खुश होके आशीर्वाद में जीवन दान दिहले आ आगे से नाग के बलि लेवे से मुक्त कईले । जीमूतवाहन के अनुरोध पे जेतना नाग मरल रहले सब के जीवन वापस मंगले । गरुड़ प्रसन्न भईले, सभ नागन के प्राण लवटवले । जीमूतवाहन के राजपाट भी वापस आवे के आशीर्वाद दिहले । एह तरी जीमूतवाहन के प्रयास से नाग-वंश के रक्षा भईल आ तबे से बेटा के रक्षा खाति जीमूतवाहन के पूजा के चलन शुरू हो गईल।\nजीमूतवाहन : जातक कथा के नायक से कुलदेवता बने तक\nबौद्ध धर्म में भगवान बुद्ध के आदेश बा – “चरथ भिक्खवे चारिकं बहुजन हिताय बहुजन सुखाय” ।\nभारतीय समाज में बहुजन के अर्थ होला सामान्य वर्ग चाहे उ गांव के रहेवाला होखे भा शहर के । एह सामान्य वर्ग में आपन बात आ उपदेश के पहुंचावे खाति लोक कथा आ उपमा के सहारा लिहल गइल । आ इ सब लोक कथा के माध्यम से लोग आपन भाषा (सकाय निरुत्तिया) में उपदेश के इयाद राखे एकर छूट रहे । बौद्ध धर्म के एह शैली के कारण बौद्ध साहित्य में अनेक कथा के समावेश भईल । भगवान बुद्ध से लेके बाद के चौरासी सिद्ध लोग तक अनेकानेक पात्र के रचना भईल आ ओसे जुडल छोट-बड़ कथा विकसित भईल । एह सब कथा के जातक कथा कहल जाला । आ एह जातक कथा से लगभग हर परंपरा आ धर्म प्रभावित भईल । जातक कथा के अलग अलग रूप स्थान आ समय के अनुसार परिवर्तित आ विकसित भईल । संस्कृत ग्रंथ बृहत्कथा में बैताल पच्चीसी के कथा ( 16वीं कहानी) आइल बा । बृहत्कथा के रचना 495 ई० पूर्व में राजा सातवाहन के मंत्री गुणाढ्य कईले रहन । बुद्ध के काल भी 563 ई० पूर्व से लेके 483 ई० पूर्व तक के ही बा । एह से बृहत्कथा में जातक कथा के समावेश बा । बृहत्कथा के भाषा प्राकृत रहे आउर एह किताब में लगभग7लाख छंद रहे । कश्मीर के कवि सोमदेव भट्ट एह किताब के संस्कृत में अनुवाद कईले आ नाम दिहले “कथासरित्सागर” । “वेताल पन्चविन्शति” यानी बेताल पच्चीसी “कथा सरित सागर” के ही भाग ह । बेताल पच्चीसी के कथा के बहुत भाषा में अनुवाद भईल । ई कहानी खाली दिल बहलाव खाति ना रहे, एकर जातक कथा में जीवन के सार्थक करे के अनेक गहीर बात कहल गइल रहे ।\nसोलहवीं कहानी में जीमूतवाहन के कथा बा । कथा में जीमूतवाहन के महान आत्मा, महापुरुष बनावल गइल । एह पात्र के महानता से प्रभावित मगध, मिथिला, बंगाल, उड़ीसा तक के लोग अपना के एह पात्र से जोड़ लिहले । जीमूतवाहन एक जगह के ना रह गईले । जातक कथा से निकल के धर्म आडंबर रहित लोकधर्म आ लोकपरब के देवता बन गईले । समाज के उच्च वर्ग से लेके दलित वर्ग तक ले पुजल गईले । सामाजिक समन्वय के जवन स्थापना जीमूतवाहन से भईल उ कवनों आउर कथा आ पात्र में ना लउके । मगध के महादलित जाति “भुईयाँ” अपना के जीमूतवाहन से अधिका जोड़लस । सामाजिक रूप से दलित आ बहिस्कृत एह समाज के छूआछूत के बंधन में बान्ह के परब त्योहार, रीत-रिवाज में भी कवनों स्थान ना दिहल गइल रहे । महादलित एह जाति के जीमूतवाहन में एगो उद्धारकर्ता आ एगो अईसन देवता के रूप लउकल जेकरा के अपनावे में कवनों रोक ना रहे । भुईयाँ जाति जीमूतवाहन के आपन कुलदेव बना लेले । जीमूतवाहन के आपन प्राण के आहुती देवे के पुण्यतिथि के आपन कुलपर्व घोसीत कईलस । आ जीमूतवाहन के पुनर्जीवित भईला के खुशी में लगभग एक हफ्ता तक उत्सव मनावे के विधान कईलस । अब दलित जातियन के उत्सव पूजा पाठ के कवनों जानकारी त रहे ना, त लोक श्रुति के आधार पे आपन विध बना लिहले ।\nबरत करे के लोकाचार\nबरत से पहिले नेहाय खाय के विधि लगभग हरेक लोक परब में बा । सांसारिक करम से अपना के मुक्त करके शरीर आ आत्मा के साफ सफाई के दिन ताकि बरत में शुद्धि रह सके । बेटा बेटी से खानदान भरल रहे एह सोच के नेहान खाय के दिन अयीसने चीज खाये के विध बनावल गइल । मड़ुआ (रागी) के आटा के रोटी, सतपुतिया के तरकारी आ नोनी के साग । मड़ुआ के आटा खूब पसरेला, नोनी के साग आ सतपुतिया के लत्तर के साथे भी इहे बात बा, एगो लत्तर मय खेत के छाप लेवेला । खेतिहर उच्चवर्ग त शाक भाजी से शाकाहार कर ली बाकी दलित पिछड़ल वर्ग जेकरा भी एको धूर जमीन ना उ का खाई ? कुछ प्रदेश में मछली के शाकाहार मानल जाला । मछली के भेद ह सिधरी आ पोठीया । छोट मछरी जवन खूब अंडा देवेले आ आपन संख्या विस्तार करेले । कुछ जगह झींगा मछरी भी लोग एही क्रम में मानेला । त बरत के दू दिन पहिले से ही मय गबड़ा- गड़ही, नाहर –पोखर ऊबिछ के मछरी मरायी आ नेहाय खाय के दिन एकरे सेवन होला ।\nनेहाय खाय के दिन चूल्हा चौकी पबितर करके ओठगन ( आटा के ठेकुआ जे लगभग एक हथेली के बराबर होला) बनी। जेतना लईका-लईकी, ओतने ओठगन । ई ओठगन तनी कडक होला, मानिता बा की एह ओठगन के खईला से एकरे लेखा देह बरियार होई ।\nहोत पराते, किरीन फूटे से बहुत पहिले मय मेहरारू लोग उठी आ इहे ओठगन से सरगही करी । सरगहीयों के विधान बा । दू टूकी ओठगन चिल्हो आ सियारो के नाम पे घर के छान्ह छत पे फेंकाई की उहो लोग खा लेस । अब चील आ सियार एह बरत में कैसे अईलें एकर कवनों प्रमाण नईखे । सरगही के बाद पूरा 24 घंटा खाति निर्जला बरत शुरू होला । बरत के दिन साँझ के मय मेहरारू लोग एक जगहा एकट्ठा होके पुजा करी । एह लोक परब आ जातक कथा के बढ़त प्रभाव ही रहे की बाद में जीवितपुत्रिका व्रत कथा गढ़ दिहल गइल । शंकर भगवान आ पार्वती माई के बीच संवाद करा दिहल गईल कि जिउतिया के दिन जीमूतवाहन के पुजा करे के चाहीं । दान धरम के बाकी एह पूजा में से लोक संस्कृति आ विधि के अलग ना करल जा सकल । पीढ़ा पे माटी के चिल्हो सियारो बना के सिंदूर चढ़ावल, नेनुआ (तुरयी) के पत्ता पे जीउतिया के स्थापन कर के पीढ़ा के उठावल-बईठावल कवनों वेद में लिखल ना मिली । लोक संस्कृति के परब ह , दू-चार गीत गंगा मायी के, दू-चार गीत ब्रह्म बाबा के आ हो गइल पूजा । पुजा के बाद लोग जीउतिया के आपन बेटा बेटी के पहिराई । जीउतिया बनवाए में भी सामाजिक विषमता रहे । सम्पन्न लोग बेटा खाति सोना के आ बेटी खाति चांदी के जीउतिया बनवावत रहे । बाकी जे निर्धन रहे उ एगो धागा से भी काम चला लेत रहे ।\nबरत के दोसरा दिन पारन कइल जाला बरत के तूड़े खाति । एह दिन बूँट के अंकुरी, मड़ुआ के दाना आ नोनी के कच्चा साग लिलल जाला । बूँट लगभग हर जगहा मिलेला एह से बरत के दुसरका दिन बूँट आ बेसन के विशेष कढ़ीनुमा व्यंजन बनेला । भोजपुर क्षेत्र में एकरा के टोरा कहल जाला । टोरा आ भात खाके बरत तुड़ल जाला ।\nखान-पान के वैज्ञानिक पहलू\nमड़ुआ के परयोग लोग प्रोटीन के स्रोत के रूप में करेला, एकर पानी सोखेवाला विशेष गुण के कारण पेचिश ग्रस्त रोगी के खिलावल जाला । मलशुद्धि करे में आ आंत के ताकत पहुंचावे में मड़ुआ के जोड़ नईखे । बाज़ार में रागी माल्ट के नाम से इहे मड़ुआ के सत्तू खूब बेचात बा । नोनी आ सतपुतिया रेशेदार आ सुपाच्य सब्जी ह । मड़ुआ, सतपुतिया से आंत के शोधन हो जाये आ बरत करके शरीर के आंतरिक पाचन क्रिया के तनिक आराम पहुंचावल आ फेर बूँट जईसन अनाज के खाना में शामिल करल पुरखन के वैज्ञानिक सोंच के परिणाम बुझात बा । ओठगन आटा, खांड भा गुड़ के मिलाके गाय के घीव में बनावल जाला । आयुर्वेद में किरीन फूटे से पहिले एह तरह के पकवान ( हलुआ, पुआ भा ठेकूआ ) खाये के कहल बा । एह परयोग से पित्त के शांति होला आ शरीर में अधकपारी जईसन रोग बाधा ना आवे । आगे के 24 घंटा भूखे के बा त खाली पेट में पित्त के प्रकोप हो सकेला, एकरा के सामित करे के उपाय में सरगही खाये के कर दियाईल । पित्त के उत्पाती से पहिले ही पित्त ना बढ़े एकर उपाय कर दिहल गइल ।\nलोक परब लोग खाति बनावल बा । वैज्ञानिकता के धरम के आड़ देके जन मानुष मे प्रचलित कइल । लोगन के रहन सहन के सुधारल आ साथे साथे संस्कृति के रक्षा ही लोक परब के उद्देश्य होला । जीउतिता जईसन परब जवना में उंच-नीच, अमीर-गरीब के भेव भुला के माई आ संतान के परब बना दिहल गइल । धरम आ देवता के परे करके राजा जीमूतवाहन के गुण गावल गइल । एह दिन मेहरारू लोग बस इहे प्रार्थना करेला कि- हे जीउत ! जैसे तोहार बलिदान के बदला में तहरा जीवन के अर्दोआय बढ़ल । ओइसहिन हमरो लईका-लईकी के अर्दोआय बढ़ाव ।\n1. जीवित्पुत्रिका व्रत कथा, ठाकुर प्रसाद बुक सेलर्स, वाराणसी\n2. मगध की रहस्यावृत साधना संस्कृति – डॉ० रवीन्द्र कुमार पाठक\n3. बेताल बेताल पच्चीसी, विकिसोर्स डॉट ओआरजी\n4. बुद्ध, भारतकोश\nPosted by ShashiRanjan Mishra at 9:47 AM


दू प्रेमियन के कहानी ह तोहरे से बियाह करब – Anjoria\nभोजपुरी फिल्म “तोहरे से बियाह करब” दू गो ओह प्रेमियन के कहानी ह जे समाज में हो रहल अत्याचार, सामाजिक कुरीति, जाति पाँति के कुप्रथा का खिलाफ आवाज बुलन्द कइले बाड़े. जिनकर लक्ष्य बा समाज के पिछड़ल समुदाय के आगा बढ़े खातिर उत्साहित करल. बाकिर जे भी सामाजिक बदलाव के लड़ाई लड़े चलेला ओकरा तरह तरह के बाधा विरोध झेले के पड़ेला आ एहू लोग के पड़त बा. समाज के दुश्मन कबो ना चाहस कि समाज में अपनापन बढ़े, लोग आगा बढ़े. बाकिर सामाजिक बदलाव के जागृति जब आ जाला त समाज के अइसनका दुश्मननो के लीलत चल जाला. कुमार विकल के लिखल कहानी पर उनुके निर्देशन में बनल एह फिल्म के निर्माण अशोक कुमार आ मुकेश राम कइले बाड़े आ प्रस्तुत कइले बाड़न कुशा राम. फिल्म “तोहरे से बियाह करब” के कलाकारन में मिथिलेश अलबेला, देविका घोष, राज मल्होत्रा, ज्योति वर्मा, इन्द्राणी सिंह, नारायण चौधरी, अनिल, मजनू दादा, डा॰रनबीर, गौतम, बिनय, अमरेश, गंगाराम, राजकुमार, उमेश आ सुखानी शामिल बाड़े. संगीत दिहले बाड़न नागेन्द्र चौधरी, संपादक हउवें देवोजीत, कैमरा संचालन रतन शाह घोष के ह आ प्रोडक्शन डिजायनर हउवें एस के गुप्ता. फिल्म एही महीना बंगाल आ बिहार में रिलीज होखे जा रहल बा.


नरेन्द्र मोदी के समर्थन में सामने आइल संघ | Anjoria's Weblog\nनरेन्द्र मोदी के समर्थन में सामने आइल संघ\nPosted on अप्रैल 15, 2012 by Anjoria\tराष्ट्रीय स्वंयसेवक संघ के मुखपत्र पाञ्चजन्य के २२ अप्रेल वाला अंक में गुजरात के मुख्यमंत्री नरेन्द्र मोदी के भारत के अगिला प्रधानमंत्री खातिर सामने कइल गइल बा. पाञ्चजन्य का संपादकीय में लिखल गइल बा कि आखिर कतना हाली अगिन परीक्षा दीहें नरेन्द्र मोदी?\nमुद्दा के विस्तार में जात संपादकीय में कहल गइल बा कि सुप्रीम कोर्ट के बनावल विशेष जाँच दल अपना साढ़े पाँच हजार के क्लोजर रिपोर्ट में कहले बा कि गुजरात के मुख्यमंत्री नरेन्द्र मोदी, ओह घरी के पुलिस महानिदेशक आ अहमदाबाद के पुलिस आयुक्त समेत ६२ लोगन का खिलाफ कवनो सुबूत नइखे मिलल कि ऊ लोग गुलबर्ग सोसाइटी वाला घटना में कवनो तरह शामिल रहुवे. पाञ्चजन्य लिखत बा कि पिछला दस साल से बेर बेर एके झूठ दोहरावत नरेन्द्र मोदी के छवि एगो राक्षस जस बनावे के कोशिश होत आइल बा. तिस्ता सीतलवाड जइसन लोग मोदी का खिलाफ लगावल झूठ आरोप के सच बनावे खातिर गवाह खरीदे के कोशिश कइल आ फर्जी गवाह खड़ा कइल. अब जब सीबीआई के निदेशक रहल आर के राघवन का अध्यक्षता में बनल विशेष जाँच दल आपन क्लोजर रिपोर्ट लगा दिहले बावे तब त मोदी का खिलाफ एह तरह के कुप्रचार बन्द कइल जाव.\nअखबार मोदी के प्रशंसा करत लिखले बा कि एह दौरान नरेन्द्र मोदी एह सब आरोपन के महटियावत अपना काम में लागल रहले आ गुजरात में सुशासन, विकास आ सामाजिक सद्भाव बनावे के राजधर्म में लागल रहले. परिणाम ई भइल कि मोदी विरोधी लोग अलगा थलगा पड़ गइल बा आ ओह लोग पर से जनता के भरोसा उठ गइल बा आ लोग एह हिन्दुत्वनिष्ठ, समाजसेवी आ कुशल प्रशासक राजनेता का साथे खड़ा हो गइल बा. देवबंद के वस्तानवी प्रकरण देखवले रहुवे कि गुजरात में मुसलमानन का साथ कवनो तरह के भेदभाव नइखे होखत आ एह बात के प्रशंसा करत वस्तानवी अपना कुलपति पदो दाँव पर लगा दिहलें आ आखिरकार उनुका एकर नुकसान उठावे पड़ल.\nपाञ्चजन्य संपादकीय आगे लिखत बा कि मोदी के लोकप्रियता त लंदन के पत्रिका इकोनामिस्ट होत अमेरिको का माथ पर चढ़ के बोले लागल बा. ओह अमेरिका के जे मानवाधिकारन के हनन के हवाला देत नरेन्द्र मोदी के अमेरिका के वीजा देबे से इंकार कर दिहलसि जबकि मोदी वीजा मँगलहु ना रहलन. आजु ओही अमेरिका के मशहूर पत्रिका “टाइम्स” आ अमेरिका के संसद से जुइल एगो शोध संस्थान मोदी के प्रशंसा कइले बा. “टाइम्स” पत्रिका मोदी के राजकाज पर कवर स्टोरी छपलसि आ उनुका के भारत के भावी प्रधानमंत्री बतवलसि. कहलसि कि मोदी राहुल का मुकाबले बहुते भारी पड़ीहें आ उनुका सोझा कांग्रेसी नेतृत्व के बौना बतवले बा.\nअपना एह संपादकीय का उपर सरदार वल्लभ भाई पटेल के उक्ति उद्धृत कइले बा पाञ्चजन्य कि “पँवड़ही वाला डूबेलें. किनारे खाड़ लोग कबो ना डूबे अलग बात कि ऊ लोग कबो पँवड़िलो ना सीख पावे.”\n(स्रोत : पाञ्चजन्य वैशाख शुक्ल १, २०६९ विक्रमी अंक)\nThis entry was posted in खबर, देश आ समाज, सरोकार and tagged नरेन्द्र मोदी, भावी प्रधानमंत्री by Anjoria. Bookmark the permalink.\tएक उत्तर दें जवाब रद्द करें\tEnter your comment here...


मकड़ी के जाले में फंस गया शेर – Anjoria\nमकड़ी के जाले में फंस गया शेर\nजमाने की गर्दिश सितारो का फेर\nमकड़ी के जाले में फंस गया शेर.\nकुछ अइसने कारण से पिछला पखवारा से अँजोरिया समेत अँजोरिया परिवार के सगरी वेबसाइटन पर काम बन्द जइसन हो गइल रहुवे. हालात अब जा के काबू में आइल बा आ अब फेर अपना पुरनका रफ्तार से काम होखल शुरु हो जाई. एह बीचे जवन सुधि बन्धु लोग फोन भा इमेल से हालचाल जाने के कोशिश कइल सभका के हार्दिक धन्यवाद. कम से कम कुछ लोग त निकलल जे महसूस कइल कि अगर अँजोरिया अतना दिन से अपडेट नइखे हो पावत त जरुर कवनो समस्या बा.\nखैर आदमी के हमेशा एह विचार का साथ जिये के चाहीं कि रहे ना जब सुख के दिन ही तो कट जायेगें दुख के दिन भी. रात कतनो लमहर होखो सबेर त होखहीं के बा. विघ्न बाधा से अकुताये के ना चाहीं. सही दिशा में काम होत रहो त विघ्न बाधा खतम हो जाले, तनी अबेर भलही हो जाव.\nचलीं फेर से अपना काम में लागल जाव. संजोग से आजु भगवान विश्वकर्मा के जयन्तीओ ह. लगले हाथ अपना सगरी पाठकन के विश्वकर्मा जयन्ती आ राष्ट्रीय श्रम दिवस के हार्दिक बधाइयो देत चलत बानी.\nबतिया पंचे के रही खूंटवा रहिये पे रही\n3 thoughts on “मकड़ी के जाले में फंस गया शेर”\nTasleem Khan कहते हैं:\nसितम्बर 19, 2010 को 1:51 अपराह्न पर\nKavano bat nahi ba. Areyet ghar ke mamla ba. are mile tabo theek na mile tabo theek. Oh bhulayela ke bhulayel na kahala jawan subah ke gaye sham ke ghare aa gayel.\nसितम्बर 17, 2010 को 3:36 अपराह्न पर\nविश्वकर्मा भगवान के जय.\nदेर से ही सही सभ ठीक त हो गइल.बहुत चिंता होखत रहल हा कि अतना देर काहें हो रहल बा अँजोरिया के अपडेट होखे में.\nविश्वकर्मा भगवान के पूजा के अवसर प हमार शुभकामना स्वीकार करीं.\nसितम्बर 17, 2010 को 3:16 अपराह्न पर\nसंपादक जी प्रणाम ,\nअंजोरिया के साथे जवन भी घटना घटल हमारा ओकर जानकारी न रहे .हम जाने के कोशिश करेवाला रहीं लेकिन कुछ उलझन में उलझ गइली . एह से हम माफी मांगल चाहत बनी .


Neha Verma's Comments - JaiBhojpuri.com\nNeha Verma's Comments\n← Back to Neha Verma's Page\nAt 11:38pm on October 24, 2011, abhimanyu gupta said… hello At 8:56pm on September 29, 2011, अभिनन्दन गुप्ता said… At 7:18am on September 29, 2011, शशि कुमार सिंह (SHASHI) said… प्रणाम आ जय भोजपुरी\nजय भोजपुरी At 7:35pm on November 17, 2010, Shambhoo Pandey said… Ka halcal ba ji...aur apke profile me baa ki aapke bhojpuri se bahut pyaar ba.. sunke achha lagal.. At 8:33pm on September 29, 2010, Ashutosh Ranjan said… जन्मदिन के शुभकामना आ बहुत बहुत बधाई At 12:34pm on September 29, 2010, Mantu Singh said… जन्मदिन के शुभकामना आ बहुत बहुत बधाई!\nउपर वाला से प्रार्थना बा की रउवा के हर सफलता देस!!\nScrap9.comScrap9.com - visit4more Greetings & Image Scraps\njAI BHOJPURI At 8:48am on September 29, 2010, नबीन भोजपुरिया ( NB ) said… नेहा जी प्रणाम आ जय भोजपुरी\nजय भोजपुरी जिया भोजपुरी चला जीरादेई At 8:55pm on May 22, 2010, जय भोजपुरी said… प्रणाम ,जय भोजपुरी\nजय भोजपुरी At 10:44am on May 20, 2010, Mantu Singh said… At 11:45am on May 19, 2010, Anoop Srivastava said… नेहा जी प्रणाम !\nभोजपुरी डाट काम परिवार में, राउर स्वागत बा , आ उम्मीद बा कि भोजपुरी के उत्थान में, राउर सहयोग मिलत रही । हार्दिक शुभकामना . . . । At 10:51am on May 19, 2010, surajbans prasad. said… jai ho jai bhojpuri!\nraur bhojpuriya parivaar aa sansar main hardik avinandan!!\njai ho jai bhojpuri!!!! No comments yet!


बटोही: April 2010\nभोजपुरिया माटी का सांस्कृतिक पर्चा(बरास्ते नाटक,सिनेमा,जन-जीवन)\nअखिल भारतीय भोजपुरी सम्मलेन गोपालगंज में 'पं.राहुल सांकृत्यायन'जी के वक्तव्य\nअखिल भोजपुरी साहित्य सम्मेलन, गोपालगंज में राहुल सांकृत्यायन का भाषण\nभाई बहिन लोगिन\nसरसुती माई के दरबार में जे अपने सब एतना मान हमरा के देहलीं ह ओकरा खातिर हम अपना के धन- धन समझतानी अबहीन हमनी के इ मतारी भाखा के केहू ना पूछत आछत बा लेकिन कतेक दिनवा हो, कतेक दिनवा. हमनी के देस के दिन लउटी आउर उहो दिनवा आई जब हमनी के भाखा सिरताज बनी. एक करोड से बेसी बीर बंका जेकर पूत, उ भखा केतना दिन ले भिखमंगीन बनल रही. हिनुई हमनी के बडकी माई ह आ ओकरा से नेह तूरे के काम नइखे. आज हिनुतान में लोग के राज भइल. हमनी के राजा रानी के राज ना चाहीं. इ लोग के राज तबे निमन चली जब लोग हुसियार होई. आ उ बूझे कि दुनिया जहान में का हो रहल बा. अपना देस में केहू बेपढल ना रहे. एकर कवन रहता बा.\nज् हिनुए में लिखे पढे के होई त हमनी के लइका पचासो बरिस में पढुआ ना बनी. आ एने हमनी के दसे बारह बरिस मेंसमूचा मुलुक के पढुआ बनावे के बा. कइे से होई ई कुलि. हमरा समझ में एकर एके गो रहता बा. सोझे एक पेडिया रहता. जे आपनआपन बोली में सबके पढावल गुनावल जाये. जउना मुलुक में सधारण लोग के राज न होला उहां कुलि ख्जगह इहे कइल जाला. कि लोग के बुरबक बना के रखल जाला. चार दरजा ले लइका लइकिन के अपना बोली में कबात आ बिचार कुल पढावल जाये. बुढ भा सेयान केहू आपन बोल में पढल लिखल चाहे तो ओकरो खातिर मोसकिल नइखे. फेनु सब लोग ककहरा पढ के अपना अपना बोली में पेाथी आ खबर बांचे लागी. समूचा लोग के पढुआ होखे खातिर इ बहुत जरूरी बा. अदमी के पास उ इलिम बा उ कल मसीन बा कि सातो नदीन आउरर धरती के पेट के पानी झपीछ के बहरा क देओ. एतने से बरहो महिना हमनी के पानी मिल सकेला. ओकरा खातिर देव के आगे हाथ जोरलाके काम नइखे. हिंदुस्तान के गरीबी दूर होखे के रहता इहे बा कि बेसी से बेसी मील करखाना खुले. अ बरहो मास खेत पटवे के पानी आ खादर जुटल रहे.\nळहमनी क बोली छपरा बलिया चैपारण अउर आरा जिले में तो बडले बा बनारस के बोली में बहिुत कम फरक बा. चउपारण सारन साहाबाद पलामू आ थोर बहुत रांचीयो में हमनिये के बोली बोलल जाला. ओने बलिया, गाजीपुर आजमगढ गोरखपुर देवरिया समुचा आरा जवनपुर, मिरजापुर के कुछ कुछ हिस्सा इहे भाखा बोलेला. हमनी के बोली के एक गो फरका प्रांत बने के चाही एकर कवनो मतलब नइखे कि एके बोली बयवहार वाला लोग दू जगह बंअल रहे. अंगरेज लोगन के बात अउरी रहे. जइसे जइसे राज दखत होत गइल अपना काम में ेजेवर सुविस्ता दिखाइल ओइसने उ लोग बटवरा कइलक. आजकल के जमाना में छिटपुट रहला से काम ना चली. हमनी के पछिम के प्रांत में पूरब वाला जिला जइसे बलियां देवरिया वगैरह के पूछार सबसे पाछे होला पहीलहुं से एही होत आ रहल बा आउर आगहूं इहे होई. अपना फरका प्रांत भइला पर अपना घर के सोरहो आना मालिक मुख्तार हमनिये के होइब. फेनु कुल काम अपने मन मोताबिक होई. हमनी के आपन पंचइती राज प्रजातंत्र कायम करेके चाहीं. अलग राज के नाम अपने सब मल्ल रखीं चाहे कासी रखीं चाहे दुनो जिला मिला के मल्ल कासी रखीं. चाहे भोजपुर राखीं, अपने सब के मन. बाकि इस बात ध्यान रखीं. कि गाछ गिनला के काम नइखे, मतलब हवे फल से. चाहे कइसहूं होवे, हमनी के एकगो पंचइती राज होवे के चाहीं. इ बनावल अपना सबे के हाथ में हवे. बोटवा त अपनहीं सब के देबे के परी. फिर कइसे नाही आपन पंचइती राज बनी.\nक् हमनी के बोली में पोथी ना लिखाइल. किछु छोटकी छोटकी पोथली छपइबो कइल त एहे दु चार गो मेला घुमनी. ओइसे जब तब भला होवे रघुवीर बाबू के, मनोरंजन बाबू के जे दु चार गो गीत लिख के समूचा धरती में फइला दिहलें. बिदेसिया, फिरंेिगया अजहूं ले हमनी के मन से भोर ना परेला. हमनी के बोली में केतना बढिया कवितई हो सकेला. एके अपने सब सिवान के सभा में बिसराम के बिरहा में देखले हो इब जा. बिसराम के कविताई अइसन ओइसन कविताई नइखे. हम सभत्तर के कविताई पढले सुनले बानीं. बाकि बिसराम अइसन कविताई बहुत कमे देखे मं आवेला. परमेसरी बाबू के धनी धनी कहेके चाहीं कि उ बिसराम के 22 गो बिरहा लिख लेहलन. इ मालूम रहित कि एतना हाली बिसराम चल दिहें त हमीं उनके साथ एक महिना घुमन होती.\nक् हमनी के बोली में केतना जोर हवे? केतना तेज बा इ अपने सब भिखारी ठाकुर के नाटक में देखले होइब. नाटक देखे खातिर दस दस पनरह हजार के भीड एही से मालूम हो जाला कि नाटक में पबलिक के रस आवेला. जवना चीज में रस आवे, उहे कविताई ह. केहू के जे लमहर नाक होखे आउर उ खाली दोसे सुंघत फिरे तो ओकरा खातिर का कहल जाई. हम ए से कहत बानी कि भिचाारी ठाकुर के नाटक में दोस नइखे. अगर दोस बा तो ओकर कारण भिखारी ठाकुर नइखबन, ओकर कारण हवें पढुवा लोेग. उहे लोग जे अपना बोली से नेह देखाइत भिखारी ठाकुर के नाटक देखित आ ओमे कउनो बात सुझाइत त दोस मिट जाइत. भिखारी ठाकुर हमनी के एगो अनगढ हिरा हवें. उनकर में कुल गुण बा. खाली एने ओने तनी तुन्नी छांटे के काम बा.\nहम त कहब कि हमनी के बोली में पतिरिका चाहे अखबार निकले के चाहीं जवना में लोग के दूसरो बात समझावल जाये. अउरी नइकी पुरनकी कवितो छापल जाये. हमनी के भाखा के बारे में डाकटर उदय नारायण तिवारी ढेर काम कइलें. एगो बडका पोथी अंगरेजी में ओही के बारे में लिखलें. जे पुरान कागज अउरी पोथी मिले त ओकरो के बटोर के छपावे के चाहीं. उ अभागे होई जे आपन जनम धरती अउरी जनम के बोली से पियार ना रखी. पियार के मन में रखला के काम नइखे. ओके परगट करेके चाहीं. हमनी के भाई बहीन चारो खूंट में कतहूं जे मिलेला त अपना बोली में बतियावे मंे तनिको संकोच ना करेला. हम देखिलें कि दोसरो दोसरा जगह के लेाग अपना बोली बानी छोडि के अरबी फारसी बुके लागेला. आ अपन जनम धरती के छुपावेला. अब हमनी के तनी पग अउर बढावे के काम बा. आ अइसन करेके बा जिनिगिये में आपन प्रजातंत्र मल्ल कासी पंचायती राज कायम हो जाए.\n(दिसंबर १९४७ में गोपालगंज में'महापंडित राहुल सांकृत्यायन जी द्वारा दिहल वक्तव्य.bidesia.co.in से साभार)\nप्रस्तुतकर्ता मुन्ना के. पर 3:57 am कोई टिप्पणी नहीं:\nलेबल: भाषा के प्रश्न...\nअखिल भारतीय भोजपुरी सम्मलेन गोपालगंज में 'पं.राहुल...\nतब जिंदगी मजाक बन गयी थी,दिल्ली आया था घर छोड़कर कि कुछ काम-धंधा करुं और मजाक बनी जिंदगी को कुछ मतलब दूं। लेकिन यहां आकर मजाक-मजाक में पढ़ने लग गया. रामजस कॉलेज से बीए करने के बाद एमए करने का मूड हो आया. तब तक किताबों का चस्का लग गया था और इसी ने मुझे एमए में गोल्ड मेडल तक दिला दिया। थियेटर लीजेंड हबीब तनवीर के नाटक"बहादुर कलारिन"पर एम.फिल.के बाद..अब हंसिए मत, सच है कि मजाक-मजाक में ही जेआरएफ भी हो गया औऱ अब..अब क्या। भिखारी ठाकुर के नाटक पर डीयू से रिसर्च कर रहा हूं। जिस मजाक ने मुझे नक्कारा करार देने की कोशिश की आज भी उसी मजाक के लिए भटकता-फिरता हूं। पेशे से रिसर्चर होते हुए भी मिजाज से घुमक्कड़ हूं। फिल्में खूब देखता हूं,बतगुज्जन पर भरोसा है और पार्थसारथी पर बार-बार रात बिताने भागता रहता हूं। अब तो जिंदगी और मजाक दोनों से प्यार-सा हो गया है।


गुंजन पंत के गूंज सभका निमन लागत बा – Anjoria\nगुंजन पंत के गूंज सभका निमन लागत बा\nजुलाई 2, 2010 गुंजन पंत, भोजपुरी फिल्म\nभोजुपुरी सिनेमा में आजुकाल्हु गुंजन पंत गूंज रहल बाड़ी. जहाँ दोसर नायिका तरसेली कि उनका मनोज तिवारी भा रविकिशन का साथे काम करे के मौका मिले, ओहिजे गुंजन एह दुनु जने का साथ लगातार नायिका बन के आ रहल बाड़ी.\nमनोज तिवारी का साथ यादव पान भण्डार में आ रविकिशन का साथे रामपुर का लक्ष्मण में गुंजन नायिका बन के आ रह बाड़ी. यादव पान भण्डार के निर्माण पायल दूबे आ निर्देशन अजय कुमार करत बाड़े त प्रस्तुत करीहें जितेश दूबे. फिल्म के शूटिंग मुंबई में जोर शोर से हो रहल बा.\nचन्दन सिंह के निर्माण रामपुर के लक्ष्मण के निर्देशन हैरी फर्नाण्डीज करत बाड़े आ एकरो शूटिंग मुंबई में चल रहल बा. रविकिशन का साथ गुंजन पंत एगो अउरी फिल्म में नजर आवे वाली बाड़ी आ ऊ ह जगदीश शर्मा निर्देशित मार देब गोली केहू ना बोली. गुंजन आजुकाल्हु एह फिल्म का प्रोमोशन में व्यस्त बाड़ी आ जगदीश शर्मा उनकर उत्सह आ मेहनत देख के दंग बाड़े.\nआनर किलिंग अब रूपहलो परदा पर\nरविकिशन बनले रामपुर के लक्ष्मण\nOne thought on “गुंजन पंत के गूंज सभका निमन लागत बा”\nजुलाई 2, 2010 को 7:27 अपराह्न पर


पलायन के समस्या पर बिदेसिया – Anjoria\nमहुआ मीडिया प्रा. लि. आ यशी फिल्म्स प्रा. लि. के बैनर तले बनल ‘‘बिदेसिया’’ में पलायन के समस्या उठावल गइल बा. निर्माता अभय सिन्हा अउर महुआ मीडिया के एह फिल्म में देखावल गइल बा कि अपना राज्य में रोजगार के मौका ना मिले त लोग मजबूरन परदेस जइबे करी. फिल्म में राज्य सरकारन से अपने राज्य में बढ़िया आ सही रोजगार के अवसर बनावे के अपील कइल गइल बा. एह फिल्म में स्वरोजगारो के वकालत कइल गइल बा.\nसमहर मनोरंजन देबे वाली एह पारिवारिक भोजपुरी फिल्म ‘‘बिदेसिया’’ का पाछा महान भोजपुरी कलाकार भिखारी ठाकुर के नृत्य नाटिका “बिदेसिया” के प्रेरणा बा. एह फिल्म के नायक पइसा कमाए मुंबई जात बा. सुपरस्टार दिनेशलाल यादव ‘‘निरहुआ’’, पाखी आ नवोदित अदाकारा छवि पाण्डेय के एह फिल्म के प्रमुख कलाकार बाड़ी. साथ में विजय कुमार, माया यादव आ सुदेश कौल के भूमिको मजगर बा. गीतकार प्यारेलाल यादव अउर संतोष पुरी जबकि संगीतकार धनंजय मिश्रा हउवें. निर्देशन रंजन कु. सिंह के बा.


भोजपुरी, राजस्‍थानी अउर भोटी के जल्दिए मिली संवैधानिक मान्‍यता – Anjoria\nपिछला सोमार 25 जुलाई, 2016 का दिने दिल्‍ली के इंडिया इंटरनेशनल सेंटर में भोजपुरी समाज, दिल्‍ली आ राजस्‍थानी भाषा मान्‍यता समिति दुनू मिल के आयोजित केन्‍द्रीय वित्‍त राज्‍यमंत्री अर्जुन राम मेघवाल के सम्‍मान समारोह आयोजित कइलें जवना मे भोजपुरी, राजस्‍थानी अउर भोटी भाषा के संविधान के आठवीं अनुसूची में शामिल करवला का मुद्दा पर जोरदार चरचा भइल.\nएह मौका प केन्‍द्रीय वित्‍त राज्‍यमंत्री अर्जुन राम मेघवाल कहनी कि केन्द्र सरकार भोजपुरी, राजस्‍थानी अउर भोटी भाषा के संविधान के आठवीं अनुसूची में शामिल करवला लेके बहुते गंभीर बिया आ एह दिसाईं काम लागल बा. जल्दिए रउरा सभन का सोझा एकर परिणाम आवा वाला बा. इहो कहनी कि भोजपुरी, राजस्‍थानी अउर भोटी भाषा के मारीशस, नेपाल भा भूटान जइसन दोसरो देशन में मान्‍यता मिल चुकल बा आ एह भाषावन के भारतो में संवैधानिक मान्‍यता मिलल जरूरी बा.\nभोजपुरी समाज, दिल्‍ली के अध्‍यक्ष अजीत दुबे अपना संबोधन में भोजपुरी भाषा के बहुते पहलुअन आ एकरा ऐतिहासिक-सांस्‍कृतिक-साहित्यिक संदर्भन के चर्चा करत कहनी कि पिछलकी सरकार के तमाम आश्‍वासनन का बावजूद भोजपुरी के संवैधानिक मान्‍यता ना मिल पावल आ अब मौजूदा सरकार से भोजपुरी भाषियन के बहुते उम्‍मीद बा. पूर्वांचल में होखे वाला अपना कार्यक्रमन में प्रधानमंत्री नरेन्‍द्र मोदी अपना संबोधन के शुरूआत भोजपुरिए में करेनी आ ई बाति उहाँ के भोजपुरी-प्रेम देखावेला. आ उहाँ के खुदहुं भोजपुरिए इलाका के सांसद हईं. एह नाते भोजपुरियन के पूरा विश्‍वास बा कि उहाँके नेतृत्‍व में बनल ई सरकार भोजपुरी को संवैधानिक मान्‍यता जरूरे दे दिही.\nएह मौका प सांसद जगदंबिका पाल, ओमप्रकाश यादव आ मनोजो तिवारी विश्‍वास जतवनी जा कि भोजपुरी, राजस्‍थानी, अउर भोती भाषावन के संवैधानिक मान्‍यता का मुद्दा पर अर्जुन राम मेघवाल के अगुअई में अपेक्षित सफलता मिल के रही आ एह तरह 16वीं लोकसभा ऐतिहासिक साबित होखी.\nएह आयोजन में सांसद आ भोजपुरी लोक गायक मनोज तिवारी भोजपुरी आ राजस्‍थानी लोकगीत गा के सुनवनी आ अपना बेजोड़ गायकी से सभे के दिल जीत लिहनी. सांसद रहल महाबल मिश्रा कहनी कि मौजूदा सरकार के चाहीं कि एह भाषावन के संवैधानिक मान्‍यता जल्दी से जल्दी दिआ देव.\nराजस्‍थानी भाषा मान्‍यता समिति के अध्‍यक्ष के. सी. मल्‍लू कहनी कि एह तीनों भाषावन के संवैधानिक मान्‍यता ला एके मंच पर जुट के प्रयास कइला के जरुरत बा. एह सामूहिक प्रयास से ई मुद्दा अफरी बरियार होखी आ सफलता मिले के उम्मीदो पूरा हा जाई.\nकार्यक्रम के संचालन प्रो. संजीव तिवारी कइनी आ एह दौरान भोजपुरी समाज दिल्‍ली के वरिष्‍ठ उपाध्‍यक्ष शिवाकान्‍त मिश्रा, उपाध्‍यक्ष अरविन्‍द दुबे, प्रदीप पाण्‍डेय, संयोजक विनयमणि त्रिपाठी, मंत्री सुभाष सिंह, कार्यालय मंत्री अरविन्‍द गुप्‍ता, देवकान्‍त पाण्‍डेय वदैरह समेत राजस्‍थानी भाषा मान्‍यता समिति के अनेके पदाधिकारी, वरिष्‍ठ पत्रकार, लेखक, वकील, अध्‍यापक, समाजसेवी आ दोसरो बुद्धिजीवी लोग मौजूद रहल.\nPrevious Post: पइसार आ पसार के चरचा (बतकुच्चन – 200)\nNext Post: बाति के बतंगड़ – 1


बिहार एनडीए में 'ट्वेंटी-ट्वेंटी' के मांग, भाजपा ए मैच खाती तैयार नईखे\nलोकसभा चुनाव देश के जनता अवुरी राजनीति खाती खास महत्व राखेला। एही चुनाव में अगिला पांच तक देश चलावे वाला लोग के जनता चुनेले। इहे चुनाव कवनो राजनीतिक दल के कद-काठी तय करेला।\nअब जबकि अगिला लोकसभा चुनाव होखे में एक साल से भी कम समय बाचल बा त बिहार के तमाम राजनीतिक दल अपना-अपना खेमा के तैयार करे में जुट गईल बा। मुक़ाबला सीधा-सीधा राजद के अगुवाई वाला महागठबंधन अवुरी भाजपा के अगुवाई वाला एनडीए में बाटे।\nलेकिन एनडीए के राह में सबसे बड़का रोड़ा सीट के बंटवारा बाटे। हालांकि अभी तक आधिकारिक तौर प सीट बंटवारा के कवनो फॉर्मूला नईखे आईल लेकिन मानल जाता कि भाजपा राज्य के 40 सीट में से 25 से 30 प अकेले चुनाव लड़ी। जबकि एनडीए में भाजपा के सहयोगी जदयू, लोजपा अवुरी रालोसपा के खाता में बाकी सीट आई।\nनीतीश कुमार के महागठबंधन छोड़ के एनडीए में लवट आवे से एनडीए के सीट बंटवारा के गणित गड़बड़ा गईल बा। जदी भाजपा अकेले 25 सीट प लड़ी त बाकी 15 सीट में से जदयू के कतना मिली? हालांकि अभी तक भाजपा के ओर से 25 सीट प लड़े के घोषणा नईखे भईल।\nबिहार में भाजपा के 22 सांसद बाड़े, जबकि जदयू के 2, रालोसपा के3अवुरी लोजपा के6सांसद बाड़े। अयीसन हालत में कवनो दल कम से कम जीतल सीट त ना छोड़ल चाही। अब सवाल बा कि, का जदयू के 10 सीट मिल जाई?\nअभी तक भाजपा के ओर से सीट बंटवारा के कवनो फॉर्मूला के घोषणा नईखे भईल, लेकिन भाजपा के सहयोगी दल के नेता चाहतारे कि भाजपा अपने 20 सीट प चुनाव लड़े अवुरी बाकी के 20 सीट सहयोगी दल खाती छोड़ देवे। माने ट्वेंटी-ट्वेंटी के फॉर्मूला चाहतारे। जदी इ फॉर्मूला चलल त जदयू के 10-12 सीट मिल जाई।\nलोजपा पछिला चुनाव में7उम्मीदवार मैदान में उतरले रहे अवुरी ओकर6उम्मीदवार जीतल रहले, जबकि रालोसपा3उम्मीदवार उतरले रहे अवुरी ओकर तीनों उम्मीदवार जीत गईल रहले। जदी भाजपा ट्वेंटी-ट्वेंटी के फॉर्मूला मान लेतिया त लोजपा6सीट अवुरी रालोसपा3सीट प संतोष क सकेले जबकि जदयू के खाता में 12 सीट आवे से ओकरो हालत सम्मानजनक हो जाई।\nओने भाजपा खेमा एगो दोसर फॉर्मूला प विचार करता। पार्टी के नेता अपना 22 सांसद के सीट के अलावे बाचल 18 सीट प बातचीत के आगे बढ़ावे के पक्ष में बाड़े अवुरी ए 18 में से भी कम से कम 4-6 सीट अपना खाता में चाहतारे। भाजपा के मुताबिक जदयू के 8-10, लोजपा के 4-6 अवुरी रालोसपा के 2-3 सीट प मनावल जा सकता।\nएही बीच जवना प्रकार के राजनीतिक हलचल बिहार में होखता ओकरा से लागता कि राज्य के नीतीश सरकार बहुत मुश्किल से लोकसभा चुनाव के रेखा के पार करे पाई। चर्चा बा कि बिहार के विधानसभा चुनाव भी लोकसभा चुनाव के संगे हो सकता। जदी अयीसन भईल त सीट के बंटवारा के गणित कुछ आसान हो सकता।\nभाजपा लोकसभा चुनाव में जदयू के सीट कम क के विधानसभा चुनाव में जादे सीट दे सकतिया। जहां लोकसभा चुनाव में भाजपा आगे रही उहें विधानसभा चुनाव में सहयोगी दल के जादे मौका दिहल जा सकता।\nयाद रहे कि 2009 के लोकसभा चुनाव, जब भाजपा अवुरी जदयू गठबंधन में चुनाव लडल रहे त जदयू 25 सीट प जबकि भाजपा 15 सीट प उम्मीदवार उतरले रहे। हालांकि आज राजनीतिक हालत बदल चुकल बा। एहसे देखे के होई एनडीए में सीट बंटवारा के ऊंट कवना करवट बईठता।\nFirst Update: 06 April, 2018 10:22 PM


रिंकू घोष एहू साल दीहें भोजपुरिया परदा पर बेहतरीन फिलिम – Anjoria\nसिनेमा भोजपुरी के ड्रीम गर्ल रिंकू घोष के दबदबा एहू साल बनल रही. एह साल रिंकू घोष के एक से बढ़के एक फिलिम त आवही वाला बड़ी सँ. एह साल ऊ तीनों सुपर स्टारन, मनोज तिवारी, रवि किशन आ दिनेश लाल यादव ‘निरहुआ’, संगे ‘गंगा जमुना सरस्वती’ में नजर आवे वाला बाड़ी. एह फिलिम में पहिला बेर तीनो सुपर स्टार एक साथे नजर आवे वाला बाड़े.\nएह साल रिंकू घोष के आवे वाली फिलिमन में दिनेशलाल यादव ‘निरहुआ’ संग “रखवाला”, रवि किशन संगे ‘साली बड़ी सतावेली’ आ एगो महिला प्रधान एक्शन फिलिम ‘इंसाफ के डंका’ शामिल बा. ‘कोठा’ फिलिमो एही साल रिलीज होखे वाली बा. हिंदी फिलिम ‘जय मां मैहरवाली’ओ में रिंकू घोष नायिका बाड़ी. साथही अंजन टीवी पर आवत ‘धनिया के थाना’ टीवी शोओ में रिंकू व्यस्त बाड़ी.


Know the specialty of Jantar Mantar of Banaras Bhojpuri - Bhojpuri: मान मंदिर वेधशाला: बनारस के 'जंतर मंतर' क जानीं खासियत – News18 हिंदी\nबनारस एक अइसन शहर हौ, जहां देश के हर राजन, रजवाड़न क कवनो न कवनो निशानी जरूर होई. चाहे उ हिंदू राजा होयं, या मुगल. हिंदू राजा काशी के महिमा के नाते इहां गंगा किनारे महल, मंदिर, धर्मशाला बनवउलन त मुगल काशी क बखान सुनि के इहां अइलन, कुछ तोड़-फोड़ कइलन, कुछ नया बनवइलन.\nबनारस में अइसन तमाम निशानी इतिहास क गवाह बाइन. मान मंदिर वेधशाला अइसनय एक निशानी हौ. आज से लगभग 300 साल पहिले गंगा के किनारे बनल इ वेधशाला बनारस क ’जंतर मंतर’ कहल जाला.\nमान मंदिर वेधशाला क निर्माण आमेर क राजा सवाई जय सिंह द्वितीय 1737 में करउले रहलन. सवाई जय सिंह गणित, खगोल शास्त्र अउर वास्तु शास्त्र में बहुत रुचि रखय, जवने के नाते उ देश में कुल पांच जंतर मंतर क निर्माण करउलन -जयपुर, दिल्ली, बनारस, उज्जैन अउर मथुरा. मथुरा वाला जंतर मंतर 1857 के विद्रोह से पहिलय मुगल लोग तोड़ि देहलन. लेकिन बाकी चारों जंतर मंतर अबही तक मौजूद हयन. बनारस क मान मंदिर वेधशाला ओही चार में शामिल हौ. मान मंदिर वेधशाला बनारस में एकदम गंगा के किनारे मान मंदिर घाटे पर मौजूद हौ.\nआमेर क राजा मान सिंह लगभग 1600 ईस्वी में इहां एक ठे महल बनवउले रहलन, जवने के मान मंदिर कहल जाला. महल के साथे घाट क भी निर्माण भइल. मान मंदिर महल बहुत ही खूबसूरत हौ. निर्माण में मुगल अउर राजपूताना दूनों शैली क समावेश हौ. महल के स्थान क चयन भी अद्भुत हौ. झरोखा से खड़ा होइ के देखा त गंगा के कुल घाट क नजारा मिलयला. आमेर राजघराने क ही महाराजा सवाई जय सिंह द्वितीय सन् 1737 में मान मंदिर महल के उप्पर छते पर पथरे क एक ठे शानदान वेधशाला बनवउलन. वेधशाला के निर्माण बदे विशेषज्ञ मिस्त्री भागीरथ अउर राज ज्योतिषी पंडित गोकुल चंद भावन जयपुर से काशी आयल रहलन. पंडित गोकुल चंद के ज्योतिषीय गणना अउर निर्देशन में मिस्त्री भागीरथ बड़ी मेहनत से वेधशाला क निर्माण करउलन.\nमान मंदिर वेधशाला काशी में महाराजा सवाई जय सिंह क देहल एक बेहतरीन उपहार हौ. वेधशाला में चक्र यंत्र, नाड़ी यंत्र, दिगांश यंत्र, दक्षिणोत्तरभित्ति यंत्र अपने आप में शानदार हयन. इहां मौजूद सम्राट यंत्र सबसे बड़ा अउर प्रभावी हौ. सम्राट यंत्र से ग्रह नक्षत्रन के दिगांश क गणना कयल जाला. वेधशाला में मौजूद नाड़ी वलय यंत्र गोल अकार में हौ. इ यत्र दुइ दिशा में बंटल हौ -दक्षिण गोल अउर उत्तर गोल. एह यंत्र से सुरुज अउर दूसरे ग्रहन के दिशा के बारे में पता चलयला. एकरे साथे समय क भी जानकारी मिलयला. इ यंत्र क खास बात इ हौ कि सूरुज उअले के साथ ही इ परछाई के अधार पर समय बतावय लगयला. इ यंत्र एतना सटीक हौ कि जब सुरुज उत्तर दिशा में होलन तब परछाई यंत्र के उत्तर गोल पर पड़यला. सुरुज दक्षिण होलन त परछाई दक्षिण गोल पर पड़यला. इ यंत्र के सूर्य घड़ी भी कहल जाला. मान मंदिर वेधशाला में अलग-अलग विषय क कुल आठ यंत्र हयन. पुन्नवासी के अउर गर्मी के मौसम में इ कुल यंत्र एकदम सटीक समय बतावयलन. ठंढी के मौसम में समय क गति थोड़ी तेज होइ जाला.\nमान मंदिर वेधशाला बनारस में पारंपरिक भारतीय खगोल शास्त्र क एक अमूल्य धरोहर हौ. एह धरोहर के खूब सहेजि के रखय क जरूरत हौ. बनारस क सांसद प्रधानमंत्री नरेंद्र मोदी के सौजन्य से मान मंदिर क 2019 में जीर्णोद्धार भइल. इहां आभासीय अनुभूति संग्रहालय खोलल गइल, जवने में बनारस के सांस्कृतिक पहचान क कई ठे झांकी लगावल गइल हइन. लाइट शो क भी व्यवस्था हौ, जवने में गंगा अवतरण के अलावा दूसर पौराणिक कहानी प्रदर्शित कइल जालिन. लेकिन महल के छते पर मौजूद वेधशाला क कई यंत्र खस्ताहाल होत हयन. देखरेख अउर मरम्मत क बहुत जरूरत हौ. सन् 1978 से वेधशाला भारतीय पुरातत्व सर्वेक्षण विभाग के अधीन हौ. लेकिन एकर जेतना रखरखाव होवय के चाही, होइ नाहीं पावत हौ.\nपहिले त मान मंदिर अउर वेधशाला के बारे में लोगन के ओतना पता ही नाहीं रहल, लेकिन जब से मान मंदिर क जीर्णोद्धार भइल, इहां नई-नई व्यवस्था भइल, प्रधानमंत्री मोदी लोकार्पण कइलन, तब से लोग एह स्थान के बारे में जानय लगलन. देखवइयन क भीड़ भी आवय लगल. लेकिन वेधशाला के यंत्रन के बारे में जानकारी देवय क कवनो व्यवस्था नाहीं हौ. न त यंत्र क खासियत बतावय बदे गाईड हयन, अउर न सूचना पट्ट पर ही जानकारी देहल गइल हौ. एकरे नाते वेधशाला देखय जाए वालन क ज्ञानवर्धन नाहीं होइ पावत. शासन-प्रशासन के एह बारे में जरूर सोचय के चाही. फिर भी राजेंद्र प्रसाद घाटे के बगल में मौजूद मान मंदिर बनारस में एक अद्भुत दर्शनीय स्थल हौ. बनारस घूमय जाए वालन के इहां जरूर जाए के चाही. आनंद आई. देसी लोगन बदे 25 रुपिया अउर विदेशिन बदे 300 रुपिया क टिकट हौ.\nFIRST PUBLISHED : January 21, 2022, 18:36 IST